qundao/data-zh-poetry huggingface dataset:
过汪北鱼香南斋时，携琴僧墨隐、画史吴冠英，游大小石湾，久待不归，赋此却寄四首
作者：何栻
朝代：清

一庭花木半床书，省识诗人小隐居。种秫有田娱靖节，卖文徒壁陋相如。楼台自榻天然画，门巷常停长者车。报道主人游未倦，春山载酒乐于于。海岳搜寻小洞天，桃花迎笑识诗颠。屐喧灵运惊山贼，琴抚成连续水仙。缁白谈禅参马蹋，丹青写本待龙眠。只愁采药迷归路，饭熟胡麻定有缘。香南斋里坐逡巡，触目琳琅色色新。开辟谟觞输此境，摩挲端研比斯人。诗文磊落难为敌，金石荧煌信不贫。莫羡琅嬛称福地，一墙便已隔红尘。到家刚是月来时，拌被山灵笑客痴。今雨长吟杜陵句，春风偷读竹龛诗。梦中高惠应知路，别后汪伦定有辞。更约寻花谋一醉，莫教零落碧桃枝。
过汪北鱼香南斋时，携琴僧墨隐、画史吴冠英，游大小石湾，久待不归，赋此却寄四首·其一
作者：何栻
朝代：清

一庭花木半床书，省识诗人小隐居。种秫有田娱靖节，卖文徒壁陋相如。楼台自榻天然画，门巷常停长者车。报道主人游未倦，春山载酒乐于于。
过汪北鱼香南斋时，携琴僧墨隐、画史吴冠英，游大小石湾，久待不归，赋此却寄四首·其三
作者：何栻
朝代：清

香南斋里坐逡巡，触目琳琅色色新。开辟谟觞输此境，摩挲端研比斯人。诗文磊落难为敌，金石荧煌信不贫。莫羡琅嬛称福地，一墙便已隔红尘。
过汪北鱼香南斋时，携琴僧墨隐、画史吴冠英，游大小石湾，久待不归，赋此却寄四首·其二
作者：何栻
朝代：清

海岳搜寻小洞天，桃花迎笑识诗颠。屐喧灵运惊山贼，琴抚成连续水仙。缁白谈禅参马蹋，丹青写本待龙眠。只愁采药迷归路，饭熟胡麻定有缘。
过汪北鱼香南斋时，携琴僧墨隐、画史吴冠英，游大小石湾，久待不归，赋此却寄四首·其四
作者：何栻
朝代：清

到家刚是月来时，拌被山灵笑客痴。今雨长吟杜陵句，春风偷读竹龛诗。梦中高惠应知路，别后汪伦定有辞。更约寻花谋一醉，莫教零落碧桃枝。
述怀二十首
作者：何栻
朝代：清

堂堂日月跳双丸，三十三年指一弹。社燕春秋常在客，台乌朝夕也当官。聊翩凫繶朝班数，黯淡鱼绫刺字漫。珠米桂薪居不易，渐愁无计恋长安。对罢天人日易倾，金光未与照通明。六州铸铁难成错，千佛翻经幸有名。露电浑忘如许事，风雷敢激不平声。年来已得安心法，梦稳曾无宠辱惊。容容白璧复何常，纨绔儒冠各自强。世路突梯纷得路，官场牵线互登场。愿从曼倩称谐隐，敢道宽饶是醒狂。仕宦头颅可知己，翻愁四十尚为郎。出手长虹走太阿，十年英锐渐消磨。徘徊西掖吟红药，转侧南宫佩紫荷。阅历行知青眼少，公卿坐看黑头多。畏寒亦拟分馀暖，冰老成晶不受呵。残羹不肯乞人馀，落佩何由与世疏。使气安知程不识，慕名真爱蔺相如。狂言？坐犹耽酒，刻意归山欲著书。一笑穷愁应舍我，天心从古有乘除。自信才如腹背毛，不矜六翮负风高。倚门肮脏愁胡底，索米侏儒愧若曹。豪舞强酬浑脱帽，新声终贱郁轮袍。时宜难合甘藏拙，南郭吹竽幸未逃。不辨官私两部蛙，午馀犹未放蜂衙。凡才自分应题凤，了事无能欲画蛇。胥吏满堂头戢戢，文书信笔手沙沙。羔羊退食委蛇甚，投谒频迂道左车。朱墨横斜日日仍，清班长羡秘书丞。尽呼鞜伯讥常衮，自号粗官笑薛能。一吷何殊吹剑首，九回犹复梦觚棱。勋名气节兼难事，身世应惭过耳蝇。痴蝇钻纸出无时，磨蠍临宫命可知。岂有高文通狗监，悔将馀技杂牛医。上池未受长桑诀，下里难工短李诗。竿牍频年无一当，元舆空为剡藤悲。同日霓裳咏大罗，人文谁足重登科。杜陵本自陈芳国，刘秩能当曳落河。猿鹤不从君子化，麟鸾未鞴古人多。西清二妙真无负，独愧昌言被墨磨。囊书橐笔为谁劳，潘鬓惊秋见二毛。名士果然如画饼，诗豪不在敢题糕。难安一字应师郑，自有千秋莫和陶。风雅正多行乐地，词人何苦续离骚。土炭酸咸嗜好奇，清狂自是药难医。金钗典尽犹供客，铁限磨穿为索诗。多事渐令犀首厌，绝才难效虎头痴。爨桐椽竹精灵在，定有中郎拂拭时。感恩知己古来难，匏竹同声始叩弹。小海歌来羁夏统，大山仙去困刘安。不知饭颗因何瘦，谁念绨袍至此寒。却忆故园风雨里，渔樵相狎有馀欢。早知天意有温凉，车笠何由誓不忘。祖席纷纷饯梁柳，私书屡屡属陈汤。缠头红锦徵歌费，点目黄金著笔忙。束阁柴门吾未可，但求閒静养心光。惯引盐车上太行，骅骝底处有康庄。短衣楚制新儒服，长铗齐歌旧客装。鹤胫曾欺凫胫短，黍头翻妒麦头昂。人生漫浪初无定，浪士何须羡漫郎。障簏王戎信足嗤，输边卜式亦堪疑。故人不愿逢高贺，死友安能得赵岐。金穴祗愁无著处，冰山岂料有倾时。纷纷印绶从牢石，一跌方知拔足迟。听尽都人毁誉声，铁中犹意得铮铮。狐惟善媚牢难逐，雁不能鸣断可烹。冠履沿缘隮独坐，旂常索莫庋荣名。汗青例有文人寿，漫与蜉蝣共死生。生男底事祝桑弧，天下安能用腐儒。衣缝欲弸慈母线，鼎供思乞大官厨。可怜北郭无私粟，苦忆南山有旧庐。梦想买田储菽水，俸钱难足况求馀。庄舄时时动越吟，不将蛮语改乡音。少年难鞠欢场少，故国鲈莼梦境深。鲁酒细尝知世味，吴钩笑看见雄心。秀之但乞山资足，未要腰围钉宝金。江上青峰旧钓游，筑亭已拟命休休。韬藏奏议三千牍，排比朋觥一百筹。贞白挂冠当及早，小红按曲待何修。莫愁洛社风流尽，要与香山角唱酬。
述怀二十首·其一
作者：何栻
朝代：清

堂堂日月跳双丸，三十三年指一弹。社燕春秋常在客，台乌朝夕也当官。聊翩凫繶朝班数，黯淡鱼绫刺字漫。珠米桂薪居不易，渐愁无计恋长安。
述怀二十首·其七
作者：何栻
朝代：清

不辨官私两部蛙，午馀犹未放蜂衙。凡才自分应题凤，了事无能欲画蛇。胥吏满堂头戢戢，文书信笔手沙沙。羔羊退食委蛇甚，投谒频迂道左车。
述怀二十首·其三
作者：何栻
朝代：清

容容白璧复何常，纨绔儒冠各自强。世路突梯纷得路，官场牵线互登场。愿从曼倩称谐隐，敢道宽饶是醒狂。仕宦头颅可知己，翻愁四十尚为郎。
述怀二十首·其九
作者：何栻
朝代：清

痴蝇钻纸出无时，磨蠍临宫命可知。岂有高文通狗监，悔将馀技杂牛医。上池未受长桑诀，下里难工短李诗。竿牍频年无一当，元舆空为剡藤悲。
述怀二十首·其二
作者：何栻
朝代：清

对罢天人日易倾，金光未与照通明。六州铸铁难成错，千佛翻经幸有名。露电浑忘如许事，风雷敢激不平声。年来已得安心法，梦稳曾无宠辱惊。
述怀二十首·其二十
作者：何栻
朝代：清

江上青峰旧钓游，筑亭已拟命休休。韬藏奏议三千牍，排比朋觥一百筹。贞白挂冠当及早，小红按曲待何修。莫愁洛社风流尽，要与香山角唱酬。
述怀二十首·其五
作者：何栻
朝代：清

残羹不肯乞人馀，落佩何由与世疏。使气安知程不识，慕名真爱蔺相如。狂言？坐犹耽酒，刻意归山欲著书。一笑穷愁应舍我，天心从古有乘除。
述怀二十首·其五
作者：何栻
朝代：清
体裁：七言律诗

残羹不肯乞人馀，落佩何由与世疏。使气安知程不识，慕名真爱蔺相如。狂言�坐犹耽酒，刻意归山欲著书。一笑穷愁应舍我，天心从古有乘除。
述怀二十首·其八
作者：何栻
朝代：清

朱墨横斜日日仍，清班长羡秘书丞。尽呼鞜伯讥常衮，自号粗官笑薛能。一吷何殊吹剑首，九回犹复梦觚棱。勋名气节兼难事，身世应惭过耳蝇。
述怀二十首·其六
作者：何栻
朝代：清

自信才如腹背毛，不矜六翮负风高。倚门肮脏愁胡底，索米侏儒愧若曹。豪舞强酬浑脱帽，新声终贱郁轮袍。时宜难合甘藏拙，南郭吹竽幸未逃。
述怀二十首·其十
作者：何栻
朝代：清

同日霓裳咏大罗，人文谁足重登科。杜陵本自陈芳国，刘秩能当曳落河。猿鹤不从君子化，麟鸾未鞴古人多。西清二妙真无负，独愧昌言被墨磨。
述怀二十首·其十一
作者：何栻
朝代：清

囊书橐笔为谁劳，潘鬓惊秋见二毛。名士果然如画饼，诗豪不在敢题糕。难安一字应师郑，自有千秋莫和陶。风雅正多行乐地，词人何苦续离骚。
述怀二十首·其十七
作者：何栻
朝代：清

听尽都人毁誉声，铁中犹意得铮铮。狐惟善媚牢难逐，雁不能鸣断可烹。冠履沿缘隮独坐，旂常索莫庋荣名。汗青例有文人寿，漫与蜉蝣共死生。
述怀二十首·其十三
作者：何栻
朝代：清

感恩知己古来难，匏竹同声始叩弹。小海歌来羁夏统，大山仙去困刘安。不知饭颗因何瘦，谁念绨袍至此寒。却忆故园风雨里，渔樵相狎有馀欢。
述怀二十首·其十九
作者：何栻
朝代：清

庄舄时时动越吟，不将蛮语改乡音。少年难鞠欢场少，故国鲈莼梦境深。鲁酒细尝知世味，吴钩笑看见雄心。秀之但乞山资足，未要腰围钉宝金。
述怀二十首·其十二
作者：何栻
朝代：清

土炭酸咸嗜好奇，清狂自是药难医。金钗典尽犹供客，铁限磨穿为索诗。多事渐令犀首厌，绝才难效虎头痴。爨桐椽竹精灵在，定有中郎拂拭时。
述怀二十首·其十五
作者：何栻
朝代：清

惯引盐车上太行，骅骝底处有康庄。短衣楚制新儒服，长铗齐歌旧客装。鹤胫曾欺凫胫短，黍头翻妒麦头昂。人生漫浪初无定，浪士何须羡漫郎。
述怀二十首·其十八
作者：何栻
朝代：清

生男底事祝桑弧，天下安能用腐儒。衣缝欲弸慈母线，鼎供思乞大官厨。可怜北郭无私粟，苦忆南山有旧庐。梦想买田储菽水，俸钱难足况求馀。
述怀二十首·其十六
作者：何栻
朝代：清

障簏王戎信足嗤，输边卜式亦堪疑。故人不愿逢高贺，死友安能得赵岐。金穴祗愁无著处，冰山岂料有倾时。纷纷印绶从牢石，一跌方知拔足迟。
述怀二十首·其十四
作者：何栻
朝代：清

早知天意有温凉，车笠何由誓不忘。祖席纷纷饯梁柳，私书屡屡属陈汤。缠头红锦徵歌费，点目黄金著笔忙。束阁柴门吾未可，但求閒静养心光。
述怀二十首·其四
作者：何栻
朝代：清

出手长虹走太阿，十年英锐渐消磨。徘徊西掖吟红药，转侧南宫佩紫荷。阅历行知青眼少，公卿坐看黑头多。畏寒亦拟分馀暖，冰老成晶不受呵。
送吴少篯兄弟南旋二首
作者：何栻
朝代：清

君家好兄弟，同我客长安。意气各年少，笑谈常夜阑。但逢花窟暖，不放酒杯乾。三日必相见，别离方觉难。閒曹无一事，时为送人忙。归路及秋尽，离人知夜长。雪花寒淅沥，云树远苍茫。安得两黄鹄，乘风相颉颃。
送吴少篯兄弟南旋二首·其一
作者：何栻
朝代：清

君家好兄弟，同我客长安。意气各年少，笑谈常夜阑。但逢花窟暖，不放酒杯乾。三日必相见，别离方觉难。
送吴少篯兄弟南旋二首·其二
作者：何栻
朝代：清

閒曹无一事，时为送人忙。归路及秋尽，离人知夜长。雪花寒淅沥，云树远苍茫。安得两黄鹄，乘风相颉颃。
送谢莲士表兄尉广西二首
作者：何栻
朝代：清

半是疏狂半是痴，性情差喜我能知。胸无城府惟容酒，舌有锋芒且说诗。老子婆娑随地可，小儿颠倒任天为。八千里路君犹幸，五岭三湘饱看之。卅年风雪卧长安，生铁能禁彻骨寒。但有稻粱能饲雁，不妨枳棘竟栖鸾。大才应入蟛蜞梦，小试何辞蚂蚁官。也许仁风慰黎庶，未应遗爱尽儒冠。
送谢莲士表兄尉广西二首·其一
作者：何栻
朝代：清

半是疏狂半是痴，性情差喜我能知。胸无城府惟容酒，舌有锋芒且说诗。老子婆娑随地可，小儿颠倒任天为。八千里路君犹幸，五岭三湘饱看之。
送谢莲士表兄尉广西二首·其二
作者：何栻
朝代：清

卅年风雪卧长安，生铁能禁彻骨寒。但有稻粱能饲雁，不妨枳棘竟栖鸾。大才应入蟛蜞梦，小试何辞蚂蚁官。也许仁风慰黎庶，未应遗爱尽儒冠。
邯郸庐生祠四首
作者：何栻
朝代：清

十二因缘何日了，三千功行几人修。百年岁月瞢腾过，断送神仙是枕头。身世果然如梦好，神仙也觉度人难。劳劳多少长安客，未到封侯梦已残。蓬莱风紧自回船，流水桃花更杳然。一粒金丹无索处，从君梦里觅神仙。轮铁消磨路转赊，黄粱才熟又开车。夜来一塌眠难稳，不梦游仙梦到家。
邯郸庐生祠四首·其一
作者：何栻
朝代：清

十二因缘何日了，三千功行几人修。百年岁月瞢腾过，断送神仙是枕头。
邯郸庐生祠四首·其三
作者：何栻
朝代：清

蓬莱风紧自回船，流水桃花更杳然。一粒金丹无索处，从君梦里觅神仙。
邯郸庐生祠四首·其二
作者：何栻
朝代：清

身世果然如梦好，神仙也觉度人难。劳劳多少长安客，未到封侯梦已残。
邯郸庐生祠四首·其四
作者：何栻
朝代：清

轮铁消磨路转赊，黄粱才熟又开车。夜来一塌眠难稳，不梦游仙梦到家。
金陵克复后寄颂湘乡师时将回籍
作者：何栻
朝代：清

海宇清平在度中，眼光如月手如风。千秋感激能知我，一代功名已属公。身系安危关气数，才兼将相必英雄。忆初羽扇麾军出，已觉休休量不同。十年满志见清澄，次第收功到秣陵。伊吕之间斯论定，汉唐以下几人能。暴腮我是登龙鲤，衔尾谁非附骥蝇。王谢风流重江左，及门五尺亦羞称。果然天意叶人谋，第一功归第一流。仁寿定过文潞国，勋封无愧武乡侯。同时列校分茅土，到处生祠起萼楼。自是德星门祚盛，三旌六戟未为优。行将下泽游乡里，何待长沙策冶安。忠爱无非臣子分，公孤原是圣贤官。从知管晏程功小，谁识共和协力难。四海苍生望霖雨，岂惟推解活单寒。
金陵克复后寄颂湘乡师时将回籍·其一
作者：何栻
朝代：清

海宇清平在度中，眼光如月手如风。千秋感激能知我，一代功名已属公。身系安危关气数，才兼将相必英雄。忆初羽扇麾军出，已觉休休量不同。
金陵克复后寄颂湘乡师时将回籍·其三
作者：何栻
朝代：清

果然天意叶人谋，第一功归第一流。仁寿定过文潞国，勋封无愧武乡侯。同时列校分茅土，到处生祠起萼楼。自是德星门祚盛，三旌六戟未为优。
金陵克复后寄颂湘乡师时将回籍·其二
作者：何栻
朝代：清

十年满志见清澄，次第收功到秣陵。伊吕之间斯论定，汉唐以下几人能。暴腮我是登龙鲤，衔尾谁非附骥蝇。王谢风流重江左，及门五尺亦羞称。
金陵克复后寄颂湘乡师时将回籍·其四
作者：何栻
朝代：清

行将下泽游乡里，何待长沙策冶安。忠爱无非臣子分，公孤原是圣贤官。从知管晏程功小，谁识共和协力难。四海苍生望霖雨，岂惟推解活单寒。
闾阳驿望医巫闾
作者：何栻
朝代：清

扶舆元气逼天还，历劫难销积铁顽。独有一州当重镇，岂惟五岳是名山。六重真面何由识，万卷高踪未易攀。知我车箱支病坐，好峰无数不开颜。
随园
作者：何栻
朝代：清

一碧檀栾昼欲昏，半依城市半依村。直从仙佛争山水，能使文章护子孙。似续已流三世泽，声名长驾五侯门。清才分合邀清福，我愿天池洗钝根。
题友人踏芦渡江小影二首
作者：何栻
朝代：清

学佛无缘且学僧，是谁衣钵与传镫。十年尘梦如流水，面壁功夫我未能。色相谁摹丈六金，中流一苇任浮沈。逢人倘问西来意，但说多情是佛心。
题友人踏芦渡江小影二首·其一
作者：何栻
朝代：清

学佛无缘且学僧，是谁衣钵与传镫。十年尘梦如流水，面壁功夫我未能。
题友人踏芦渡江小影二首·其二
作者：何栻
朝代：清

色相谁摹丈六金，中流一苇任浮沈。逢人倘问西来意，但说多情是佛心。
题同里缪晋蕃小影
作者：何栻
朝代：清

辞家几千里，云山梦中绿。蹀躞苦不归，欲归已无屋。身经荡析馀，安坐便为福。劳人事休憩，十日就君宿。知君俯群碎，真气吐滂薄。高襟抱泰华，可以一拳缩。心事当拿云，何为久局促。饥驱坐相累，尘羁就而缚。身无傅天翼，雄飞不如伏。何时遂初衣，幽栖据岩谷。但恐鳌柱颓，蓬庐无处托。道路已荆棘，踟蹰惧伤足。有家归亦难，况乃贫无粟。行从黄石公，奇方传辟谷。
题如皋汤敬亭太守日涉园
作者：何栻
朝代：清

三十三峰梦中绿，猿鸟怨人归不速。钓游最忆君山麓，万本寒梅百间屋。泉石新奇五丁凿，琅嬛割地分曹读。芸叶梅花同一馥，三世林居岂非福。在山泉清出山浊，草堂忽被移文逐。绝倒东方一囊粟，可惜云窝眠未足。一日违山十年俗，扬州台沼遥相属。冒家水绘知名独，名士名园映江曲。桥梓风流殊卓卓，二百年间无与角。君乃肯堂歌式谷，浮柹塞江新卜筑。丹垩量材中华朴，古来继述难于作。祖砚父书谁不怍，况以馀功缵林壑。水范山模修短蒦，长安尘土眯人目。睹君手记瑩如烛，细字蚕眠匀一蔟。结撰精心影楼阁，摹绘烟霞不嫌酷。衡宇周袤径综错，廊庑轩庳室凉焕。左襟右带宜村郭，山骨云根日雕琢。环石嶙嶒孕华岳，小有洞天三十六。嘉树婆娑互枝格，万草千花香簌蔌。时汲红泉莳仙药，点缀禽鱼任飞啄。锦鳞晴曝缟羽浴，有情未肯冥鸿鹄。无侣谁能及麋鹿，野趣天机日翔跃。暂狎迦陵悟濠濮，中有邺候三万轴。百家琐碎兼收录，绿天种纸纷成幅。泼墨摊书从所欲，农圃暇时宜可学。更养春蔬课秋穫，芋魁大豆收鸿却。不用陂塘开莲勺，三命才能具饘粥。卯醉新篘午餐肉，伟哉人爵兼天禄。焘后岂惟营食宿，布置周章见方略。正如国手谋棋局，万里江流莽洄洑。前水绵绵后水续，如水之长以园卜。创始落成辛苦各，名之日涉从其朔。十笏三弓尽开拓，后嗣贤劳视家督。荒年之谷丰年玉，君才早受苍生托。且起东山慰歌咢，东浙分符又西粤。熊轼隼旟转朱毂，从此虹蜺缭牙纛。一品仙衣称身著，珂里相羊整初服。竹肉粗豪笑金谷，一曲鉴湖犹龊龊。昼锦平泉乐民乐，敝庐我亦容栖宿。久愁三径荒松菊，缉芰荷衣冠笋箨。遂初赋竟寻孙绰，春色渡江无约束。一例东风坼花木，鸣榔径溯江之渌。诗里郊居眼中熟，乘兴来寻子猷竹。
题如皋汤敬亭太守日涉园
作者：何栻
朝代：清
体裁：古风

三十三峰梦中绿，猿鸟怨人归不速。钓游最忆君山麓，万本寒梅百间屋。泉石新奇五丁凿，琅嬛割地分曹读。芸叶梅花同一馥，三世林居岂非福。在山泉清出山浊，草堂忽被移文逐。绝倒东方一囊粟，可惜云窝眠未足。一日违山十年俗，扬州台沼遥相属。冒家水绘知名独，名士名园映江曲。桥梓风流殊卓卓，二百年间无与角。君乃肯堂歌式谷，浮柹塞江新卜筑。丹垩量材中华朴，古来继述难于作。祖砚父书谁不怍，况以馀功缵林壑。水范山模修短蒦，长安尘土眯人目。睹君手记莹如烛，细字蚕眠匀一蔟。结撰精心影楼阁，摹绘烟霞不嫌酷。衡宇周袤径综错，廊庑轩庳室凉焕。左襟右带宜村郭，山骨云根日雕琢。环石嶙嶒孕华岳，小有洞天三十六。嘉树婆娑互枝格，万草千花香簌蔌。时汲红泉莳仙药，点缀禽鱼任飞啄。锦鳞晴曝缟羽浴，有情未肯冥鸿鹄。无侣谁能及麋鹿，野趣天机日翔跃。暂狎迦陵悟濠濮，中有邺候三万轴。百家琐碎兼收录，绿天种纸纷成幅。泼墨摊书从所欲，农圃暇时宜可学。更养春蔬课秋穫，芋魁大豆收鸿却。不用陂塘开莲勺，三命才能具饘粥。卯醉新篘午餐肉，伟哉人爵兼天禄。焘后岂惟营食宿，布置周章见方略。正如国手谋棋局，万里江流莽洄洑。前水绵绵后水续，如水之长以园卜。创始落成辛苦各，名之日涉从其朔。十笏三弓尽开拓，后嗣贤劳视家督。荒年之谷丰年玉，君才早受苍生托。且起东山慰歌咢，东浙分符又西粤。熊轼隼旟转朱毂，从此虹蜺缭牙纛。一品仙衣称身著，珂里相羊整初服。竹肉粗豪笑金谷，一曲鉴湖犹龊龊。昼锦平泉乐民乐，敝庐我亦容栖宿。久愁三径荒松菊，缉芰荷衣冠笋箨。遂初赋竟寻孙绰，春色渡江无约束。一例东风坼花木，鸣榔径溯江之渌。诗里郊居眼中熟，乘兴来寻子猷竹。
题终南进士图
作者：何栻
朝代：清

电光睒睒摇双瞳，虬髯飒爽生秋风。绿袍襒褷革靴橐，此是终南进士公。终南血石千秋紫，名经一捧英雄死。方干便受黄麻封，不才难雪生前耻。三尺龙泉风夜吼，大鬼狂跳小鬼走。半生抑郁不平气，不能杀人乃杀鬼。榴花红照菖蒲绿，一尊拜酹中山醁。雄心九死尚拿云，卓午天庭吐光旭。
题陶集后四首
作者：何栻
朝代：清

混茫元气结胚胎，千载风骚绝此才。离去饾饤兼斧凿，教人无路觅诗材。性真自是葛天民，五柳能回太古春。世外那知天历数，桃花并不识秦人。传诗有命那容争，何用艰辛辨四声。应爱季鹰差解事，不将杯酒换虚名。未了恩雠负此心，微官无补况归林。田畴不作荆卿死，只有黄花伴醉吟。
题陶集后四首·其一
作者：何栻
朝代：清

混茫元气结胚胎，千载风骚绝此才。离去饾饤兼斧凿，教人无路觅诗材。
题陶集后四首·其三
作者：何栻
朝代：清

传诗有命那容争，何用艰辛辨四声。应爱季鹰差解事，不将杯酒换虚名。
题陶集后四首·其二
作者：何栻
朝代：清

性真自是葛天民，五柳能回太古春。世外那知天历数，桃花并不识秦人。
题陶集后四首·其四
作者：何栻
朝代：清

未了恩雠负此心，微官无补况归林。田畴不作荆卿死，只有黄花伴醉吟。
题骑牛学稼图二首
作者：何栻
朝代：清

一犁新雨足，无事尽婆娑。老子骑牛稳，痴人梦鹿多。经营须负郭，安□□行□。试问隆中客，躬耕意若何？志不在温饱，斯言亦我欺。安能煮字吃，便足疗人饥。宁相歌堪续，陶公□正宜。不知蜗角上，蛮触欲何为？
题骑牛学稼图二首·其一
作者：何栻
朝代：清

一犁新雨足，无事尽婆娑。老子骑牛稳，痴人梦鹿多。经营须负郭，安□□行□。试问隆中客，躬耕意若何？
题骑牛学稼图二首·其二
作者：何栻
朝代：清

志不在温饱，斯言亦我欺。安能煮字吃，便足疗人饥。宁相歌堪续，陶公□正宜。不知蜗角上，蛮触欲何为？
百花冢联
作者：何桂林
朝代：清
体裁：联

一抔香土花仍放；二月芳辰雨未晴。
悲命诗
作者：何桂枝
朝代：清

六月六夜雨声急，有女不眠悲思集。侧耳东方人睡酣，倚床低首罗巾湿。有恨无可伸，有语向谁陈？坐对中宵雨，长嗟薄命身。我本广西城里女，此处爷娘非我亲。暗想八九年前事，寸心耿耿独伤神。忆我六七岁，父母双抛弃。寄养向贫亲，贫亲无好意。浔梧将军门下客，一时假虎烈威势。与得金钱知几何，甘心鬻我作人婢。尔时幼小只从他，薄命飘零可若何。当年携到扬州地，山程水程万里多。扬州一入主翁宅，年复一年谁爱惜。朝捧茶饭暮捧汤，寒缺衣裳饥缺食。主翁有时稍见怜，主母鞭箠那禁得。忽然年来情意改，当作亲生女儿待。许我呼爷与呼娘，梳头裹足勤劳倍。不知奸计险于坑，漫道厚恩深似海。箫管琵琶学已终，牙牌双陆亦教通。才延李姐传歌曲，又向张姑习绣工。事事求全勤督责，朝谋夜议谁能测。春来春去时忽忽，道我长大好颜色。嫁得富翁贵公子，终身享用无尽极。昨朝客到敞华堂，逼我堂前见客忙。不识谁家轻薄子，周身上下细端相。但见爷娘喜满面，我正无颜归绣房。惊猜不敢问，自知徒自恨。耳闻堂上言，赢得心中闷。方知堂上宾，乃是浙中人。工科给事官名重，六十无儿娶妾新。岂是寻常行礼节，只闻次第讲金银。怪杀爷娘心惨绝，千金百金争未歇。我生时日我不知，朦胧造作与人说。初五聘定初七嫁，却道行程图快捷。可怜我貌空如花，可怜我命真如叶。今日人家呼作儿，来日人家呼作妾。以此伤心怨复嗟，夜深掩涕肝肠裂。早知粉面换黄金，悔不当年堕江月。已矣哉，且莫哀。不见扬州旧风俗，亲生儿女嫁天涯。天涯复海角，骨肉之间豺虎恶，我复何须泪零落。泪零落，情未休。长江之水无西流，风俗不改古人愁。寄语红颜绿发闺中女，来生誓莫生扬州。
余于归俞氏弃诗书十年矣丙子养疾东庄偶展行箧得仲弟桐云旧赠之作怆然有触聊赋一律
作者：何桂珍
朝代：清

荆篱茅舍野人居，养疾东庄夜读书。静里光阴依药石，梦中夫婿佩龟鱼。悠悠往事嗟同气，耿耿深怀问太虚。行箧凋零诗句在，颍滨消息近何如。
大滩谒伏波庙
作者：何桂珍
朝代：清

将军浩气镇乾坤，庙貌威严桂海存。往事何堪论薏苡，新恩应许报鸡豚。丛林锁翠双峰插，雪浪排空万马奔。我亦徘徊情不尽，夕阳渡口又黄昏。
感事
作者：何桂珍
朝代：清

夜晏宣传尧母门，明珠世界不黄昏。月擎琼树虚留影，草傍龙池尽沐恩。哕哕鸾吹摇玉佩，飘飘凤仗捧金根。侍中不觉宵寒重，新赐宫袍天语温。天涯何处是边州，多少羊头关内侯。旧业未穿鸲鹆砚，新恩遍著鹔鹴裘。男钱散尽庞萌去，女乐颁来魏降留。休说当年丰镐地，长空衰草陈云浮。尺天寸地戴尧年，万宝输将来日边。刘晏持筹宽甲帖，徐温抗疏免丁钱。一篱松菊壶中隐，千亩桑麻梦亦仙。自是太平新气象，厚生知有圣恩骈。繁华镜里托生灵，岌岌长安世路冥。千市簪裾沈璧月，万家楼阁落旗星。似闻置俎龙归董，错认乘轩鹤姓丁。圣代即今犹富庶，《豳风》秉愿续《葩经》。
感事·其一
作者：何桂珍
朝代：清
体裁：七言律诗

夜晏宣传尧母门，明珠世界不黄昏。月擎琼树虚留影，草傍龙池尽沐恩。哕哕鸾吹摇玉佩，飘飘凤仗捧金根。侍中不觉宵寒重，新赐宫袍天语温。
感事·其三
作者：何桂珍
朝代：清
体裁：七言律诗

尺天寸地戴尧年，万宝输将来日边。刘晏持筹宽甲帖，徐温抗疏免丁钱。一篱松菊壶中隐，千亩桑麻梦亦仙。自是太平新气象，厚生知有圣恩骈。
感事·其二
作者：何桂珍
朝代：清
体裁：七言律诗

天涯何处是边州，多少羊头关内侯。旧业未穿鸲鹆砚，新恩遍著鹔鹴裘。男钱散尽庞萌去，女乐颁来魏降留。休说当年丰镐地，长空衰草陈云浮。
感事·其四
作者：何桂珍
朝代：清
体裁：七言律诗

繁华镜里托生灵，岌岌长安世路冥。千市簪裾沈璧月，万家楼阁落旗星。似闻置俎龙归董，错认乘轩鹤姓丁。圣代即今犹富庶，《豳风》秉愿续《葩经》。
望桂林山水喜而有作
作者：何桂珍
朝代：清

桂林山水冠诸州，天遣诗人豁远眸。云气西侵昭岭色，河声东泻广江秋。孤城落日闻猿啸，野水连天放棹游。近日小斋无一事，晚来强半为诗留。
桂林诸山
作者：何桂珍
朝代：清

边山锐上名融丘，尝从经师受《尔雅》。箭簇突兀雁翎刷，刀锷峥嵘鹈膏泻。仙人身披古色裘，捧持天仗骑骓马。狂风吹落蛮云中，散为桂林画分野。大舰如拖五丈樯，广屋如侧千鳞瓦。作诗犹隘昔人吟，入画竟无妙手写。晴红雨翠万态供，酒樽游榼千场惹。使人倦眼等閒开，如彼禅栖不妨假。省门病起意何如，遥对琼峰挥玉斝。小山招饮有吾侪，请看闺中同志者。
永福邑斋对月
作者：何桂珍
朝代：清

月色花光绕讼庭，遐方无事户常扃。关山南卫森孤戍，河汉西流带大星。斯世弈棋千局变，一生醉梦几人醒。长安路共行车远，唧唧秋蛩未忍听。
漓江晚泛
作者：何桂珍
朝代：清

放棹漓江上，翛然水一湾。软风轻拂浪，落日半含山。兰桨双痕活，菱歌一艇还。无言观逝水，沙上白鸥閒。
独秀峰
作者：何桂珍
朝代：清

巨灵舒半臂，天外石飞来。屹立峰千仞，凌虚翠一堆。水流岩寂历，岭峻鸟徘徊。粤右多奇境，如斯亦壮哉。
秋感
作者：何桂珍
朝代：清

行遍天涯力未胜，时平顾虑亦殊能。寥天海立叉圆蟹，大漠霜清击俊鹰。野草萋萋秋色满，古城暧暧戍烟升。木绵花发王佗墓，一代雄风尔足称。
醉歌行
作者：何桂珍
朝代：清

火云腾空作紫绛，玉女素趺骑采虹。羿弓迕月嫦娥降，霞浆浮？清腑脏。与我三夕敛衽让，欲饮不饮却羞量。飞琼吹箫双成唱，雪靥银齿恣谑浪。天风忽吹气晃荡，织女招手天河上。石室机张三万丈，自言此工殊可怆。我欲从之窥帝仗，三辰七宿形模壮。王母嗔顾谁所谤，翻然一觉堕烟瘴。梧月在窗梅插帐，炉烟已烬俄蓬放。山城漏点橹牙向，行人夜趁广江涨。
醉歌行
作者：何桂珍
朝代：清
体裁：古风

火云腾空作紫绛，玉女素趺骑采虹。羿弓迕月嫦娥降，霞浆浮�清腑脏。与我三夕敛衽让，欲饮不饮却羞量。飞琼吹箫双成唱，雪靥银齿恣谑浪。天风忽吹气晃荡，织女招手天河上。石室机张三万丈，自言此工殊可怆。我欲从之窥帝仗，三辰七宿形模壮。王母嗔顾谁所谤，翻然一觉堕烟瘴。梧月在窗梅插帐，炉烟已烬俄蓬放。山城漏点橹牙向，行人夜趁广江涨。
醉歌行
作者：何桂珍
朝代：清

火云腾空作紫绛，玉女素趺骑采虹。羿弓迕月嫦娥降，霞浆浮𧣴清腑脏。与我三夕敛衽让，欲饮不饮却羞量。飞琼吹箫双成唱，雪靥银齿恣谑浪。天风忽吹气晃荡，织女招手天河上。石室机张三万丈，自言此工殊可怆。我欲从之窥帝仗，三辰七宿形模壮。王母嗔顾谁所谤，翻然一觉堕烟瘴。梧月在窗梅插帐，炉烟已烬俄蓬放。山城漏点橹牙向，行人夜趁广江涨。
陶然亭
作者：何桂珍
朝代：清

臂卷西山翠，楼台水气中。苇赍千涧雨，槐约半林风。帘影窥金乌，箫声引玉骢。置身图画里，又见夕阳红。
陶然亭
作者：何桂珍
朝代：清
体裁：五言律诗

臂卷西山翠，楼台水气中。苇赍千涧雨，槐约半林风。帘影窥金鸟，箫声引玉骢。置身图画里，又见夕阳红。
题广福寺联
作者：何桂珍
朝代：清
体裁：联

十里荷香迎水榭；千重山色锁蓬壶。
三山归舟
作者：何梅
朝代：清

闽溪不可上，上若上青天。缆向峰头系，舟从石罅穿。晴空排虎刺，急濑吐蛟涎。赋命真穷薄，频年往复旋。
望接笋峰不得上
作者：何梅
朝代：清

入洞疑无路，虚无接笋梢。钩梯仙鬼半，铁索死生交。人影猱升木，僧寮鹤架巢。那能乘羽化，绝顶共诛茅。
舟泊金陵
作者：何梦莲
朝代：清

金陵城外晚萧萧，伊轧舟行过断桥。两岸柝声敲夜月，一江帆影弄秋潮。山川形势通三楚，裙屐风流忆六朝。虎踞龙蟠名胜地，放怀我欲访渔樵。
过武陵
作者：何梦莲
朝代：清

江水平于掌，张帆借好风。天随两岸阔，舟出万山中。远浦浮鸥白，疏林落照红。渔庄如可住，不复事青骢。
辛亥之安南道中感赋
作者：何森
朝代：清

何日田园寄此身，承欢无计倍酸辛。老亲岁迈愁为客，弱弟年轻食向人。万里云山无旅伴，百年菽水有长春。镫前慷慨惟心在，孤负鸡声到枕频。
薇阁偶存弁言毕复题·其一
作者：何森林
朝代：清
体裁：七言绝句

翡翠玻璃得所于，绛仙才调女相如。玉京难觅脩文客，珍重红妆作校书。
薇阁偶存弁言毕复题·其三
作者：何森林
朝代：清
体裁：七言绝句

偶来尘世了前因，知是蓬壶第几人。劫火灰残天地老，白杨青草石磷磷。
薇阁偶存弁言毕复题·其二
作者：何森林
朝代：清
体裁：七言绝句

殿居忉利郁巍峨，青鸟西来隔绛河。惆怅昆庭石公子，吹笙何处听云和。
薇阁偶存弁言毕复题·其四
作者：何森林
朝代：清
体裁：七言绝句

幻影遄驰廿四春，瑶环莫认去来身。剧怜故国招魂地，曾否趋庭晤老亲。
寄唐云芝兼怀同游诸子
作者：何椿龄
朝代：清

苜蓿满城秋，秋风不扫愁。此心如落木，何处是绵州。之子殊难见，斜阳一倚楼。应还思锦里，诗酒旧同游。
题沈懒存磨剑图
作者：何椿龄
朝代：清

学书不成去学剑，须眉如戟目如电。十年霜刃不曾磨，出匣秋光惊匹练。石凿凿，波滟滟，剑光水光融一片。摄衣跣足向中流，水底应使蛟龙愁。纷纷世上恩仇多，欲磨未磨先摩搓。荆轲不作聂政死，剑兮不利当奈何，提剑起，行且止。游大梁，入燕市。昔日朱门今荆杞，负恩不报人尽死。杀人如麻顷刻耳，归来一剑仰天高，泰山一掷真鸿毛。安得挽落银河磨此剑，剑锋不折无牢骚。锋摧剑折亦不惜，但愿人间灭尽恩仇迹。
过钟泽流故居
作者：何殿春
朝代：清

翠合葵阴夕照斜，溪潮初缩见琼沙。三间老屋寂无主，几树野梅寒有花。耽酒纵能娱岁月，参禅何遽住烟霞。苍茫独立频搔首，风撼枯杨起暮鸦。
龙王宫晚望
作者：何殿春
朝代：清

台殿郁岧峣，南溟入望遥。湿云龙户雨，残日虎门潮。叶堕三城暮，天高一雁飘。回飙起蘋末，长啸动荒椒。
挽张百熙联
作者：何殿材
朝代：清
体裁：联

星光上耀三台，旋乾转坤，骑尾西归遗矩范；电信遥传万里，山颓木坏，举头北望失仪型。
简郭梅豁乞竹
作者：何毓秀
朝代：清

为爱浮筠覆药栏，肯烧玉版佐朝餐。南湖杜若香同瘦，西郭荼蘼月共寒。问字客来阴作席，抱琴人至箨为冠。奚童草就平安报，日日柴门一探看。
春霖
作者：何氏
朝代：清

万井风烟接茂林，春云欲坠掠清涔。萧萧韵响窗前竹，点点声沈石上琴。芳草泛池添绿满，落花浮岸带红深。村田遍处沾时润，喜称农家望岁心。
挽曾国荃联
作者：何永盛
朝代：清
体裁：联

提义旅以转战中原，惟难弟实佐难兄，鲁卫同封叨异数；后夷吾而出治江左，其大威胥参大惠，军民合口哭元勋。
挽曾纪泽联
作者：何永盛
朝代：清
体裁：联

功迈定远侯，慑彼四彝留故节；悲深少府监，哭公两世更酸心。
挽郭嵩焘联
作者：何永盛
朝代：清
体裁：联

九万里使节西持，共钦境辟狼？此日奇勋高博望；二十年师资北面，忽讶噩传蛇谶，临风挥泪有侯芭。
偶题绝句·其一
作者：何治时
朝代：清
体裁：七言绝句

宣尼衣钵尽荒唐，一脉犹存在绝粮。不是古今同一慨，因何泮壁等繄桑。
偶题绝句·其二
作者：何治时
朝代：清
体裁：七言绝句

传说夷齐饿首阳，有薇可采又何妨。日西雷动空肠响，赢得洋洋泮水香。
初晴
作者：何治时
朝代：清
体裁：七言律诗

风雨潇潇连日鸣，忽闻檐鸟弄新晴。山头经洗参差绿，燕翅初干分外轻。半阁豁开千里目，一瓢解醒几朝酲。杖藜到处足心赏，最是田歌隔水声。
夏日贮榻中堂
作者：何治时
朝代：清
体裁：七言律诗

空庭嫩绿上芭蕉，云碧纱橱雨借娇。高挂虚窗延爽气，静陈凉簟涤尘嚣。官忙似梦闲方觉，署冷如冰暑自消。莫谓夜来甘寂寞，竹夫人许入鲛绡。
夏日闲居·其一
作者：何治时
朝代：清
体裁：七言律诗

博得闲居事事幽，江村六月已凌秋。荷香池馆风来满，暑气林塘雨过收。瘦骨最宜吴纻薄，霜刀初试邵瓜浮。白鸥应笑闲于我，那识吾闲胜白鸥。
夏日闲居·其二
作者：何治时
朝代：清
体裁：七言律诗

长林密复足栖迟，庭外炎威总不知。稚子客来时命局，老翁茶罢只谈诗。西山雨势推云脚，北牖风来透竹枝。此际自饶泉石趣，考槃三复葛巾披。
杂言·其一
作者：何治时
朝代：清
体裁：古风

蠡湖有一士，高卧闲茅庐。头著儒者冠，不记一行书。兴至辄酩酊，安自量沟渠。明月窥户庭，清风拂襟裾。不来山中樵，即去溪上渔。本无荣辱虑，何知唏旦嘘。
杂言·其三
作者：何治时
朝代：清
体裁：古风

蠡湖有一士，把钓垂清涔。载车笑磻溪，何必多雄心。良弓弗早藏，令我悲淮阴。独羡披裘子，高风说至今。莫谓圣明时，贤士无遐音。
杂言·其二
作者：何治时
朝代：清
体裁：古风

蠡湖有一士，门栽千树柳。学士非所慕，先生乃其友。时有两两莺，消融尘俗垢。花看似雪狂，雨更拖烟溜。弄笛用怀人，赠别常在手。窃惟陶公宅，五者亦尔偶。
杂言·其四
作者：何治时
朝代：清
体裁：古风

蠡湖有一士，自甘耕且凿。春雨时荷蓑，夏日常戴箬。遥想五陵人，衣冠殊绰约。何异宗庙牺，朝荣夕鼎镬。不如陇亩中，入息而出作。怡然忘帝力，何忧复何乐。
江南好·芳气有无中
作者：何治时
朝代：清
体裁：词

园林好，小立午亭空。倦蝶东西飞落拓，游蜂来往意惺忪，芳气有无中。园林好，闲步出帘栊。不着意时如有在，偶关心处又成空，芳气有无中。
沁园春·自述
作者：何治时
朝代：清
体裁：词

邈矣微驱，寄居天地，许几徜徉。叹读书读史，半生萤火，浮名浮利，十载鳣堂。老景骏骏，流光瀼瀼。那识间中滋味长。惭辜负、执经兼问字，绛帐青箱。朝来仔细思量，多少个、荣华富贵场。我自输他个，悬车驷马，他还输我，礼乐文章。分则宜安，吾何所羡，从此陶然入醉乡。狂吟罢，正春风满座，梅影横窗。
满江红·元旦六十自寿
作者：何治时
朝代：清
体裁：词

拜阙回来，平白地、暗添一岁。笑吟吟、脱却朝冠，解将玉佩。绕膝彩衣能献寿，齐眉白发堪呈瑞。进椒觞，喜气满庭帏，今年最。富与贵，如瘤赘；天偷乐，真无赛。正笑语从容，颓然先醉。试把梅香同雪嚼，不胜酒力和衣睡。卷湘帘，可可一窗青，南山对。
秋前夜泛城归
作者：何治时
朝代：清
体裁：七言律诗

扁舟一叶小如萍，载月归来远市腥。两岸机丝喧促织，一泓星斗乱流萤。新凉半属秋前爽，逸兴全忘物外形。舟子也知余意好，吴歌缓唱不教停。
秋夜旅怀
作者：何治时
朝代：清
体裁：七言律诗

莫谓江湖便是家，半生浪迹遍天涯。枫随残照参差绿，菊到深秋次第花。助我欢余蛩语乱，关人情处雁行斜。蒹葭白露心常冷，非酒难消谁与赊。
脚炉
作者：何治时
朝代：清
体裁：七言律诗

博山香雾喜融融，尔复温温备下风。蹴鞠罢时春愈透，踏霜归后火初红。欣从琦席陪珠履，爱傍金闺暖玉弓。也算热肠怜抱膝，不辞终日伴冬烘。
自叹
作者：何治时
朝代：清
体裁：七言律诗

须鬓成丝日日新，酡颜驻得片时春。一官空守难忘老，半奉虽邀不救贫。门冷终朝檐噪雀，堂开累月篆封尘。故乡亲友休相笑，自古儒冠多误身。
自解
作者：何治时
朝代：清
体裁：七言律诗

人生荣落叹更新，已历流光五十春。须间霜花犹半老，盘充苜蓿未全贫。纵无一策陈前席，尚有诸生步后尘。安得区区嫌禄薄，等闲应是宰官身。
蕉扇
作者：何治时
朝代：清
体裁：七言绝句

附热趋炎出性成，一经反侧便风生。岁寒君子如相遇，广赋绝交非过情。
蝶恋花·初夏
作者：何治时
朝代：清
体裁：词

夹道庭槐明翠幕，杜宇无声，飞过阑干角。天气清和身似削，罗衫初试犹嫌薄。风静日长闲院落，午睡甜甜，肯让羲皇乐。忽被一声惊梦觉，隔帘时解新篁箨。
赈厂雨雪
作者：何治时
朝代：清
体裁：七言律诗

泼墨浓云积不开，小楼徙倚费徘徊。酒因力薄和愁战，诗未吟成借雪催。瘦骨惊寒孤鹤立，灾黎啜粥众鸠来。辛勤赈恤连三月，几忘春光已报梅。
醉太平·元宵
作者：何治时
朝代：清
体裁：词

西山雪晴。南楼月明。花灯卖满江城。与东君写生。千门缀星。六街碾尘。分柑乐酒无醒，倩梅花解酲。
代梁耀枢祭江联
作者：何淡如
朝代：清
体裁：联

圣天子给假回旌，记华省南旋，披来玉带银袍，稍为蓬茅生彩色；诸父老临流酾酒，唱大江东去，听到铜琶铁板，又添杨柳壮行程。
代贺梁銮藻中举戏台联
作者：何淡如
朝代：清
体裁：联

生如玉，旦如花，罗绮如云，借座客豪吟，妙舌澜翻，点缀他南部胭脂，西凉筚篥；歌回文，舞回柳，旌旂回雪，趁嫦娥妆靓，当头月上，勾留我东山丝竹，北海琴尊。
代贺梁銮藻中举联
作者：何淡如
朝代：清
体裁：联

得运应庚年，学额有名，廪额有名，东西号几历艰辛，铁砚磨穿，不过亦生亦贡；登科逢卯岁，三儿领荐，大儿领荐，南北闱两逢知己，泥金捷报，敢云难弟难兄。
代贺梁骝藻中举联
作者：何淡如
朝代：清
体裁：联

瑶尊倒月，檀板敲云，况逢十月梅开，问几人酒圣诗豪，重题画壁；舞扇裁红，歌衫缕碧，记看长安花去，对今日曼声翘袖，忆否金台。
代题梁耀衮中举祠堂联
作者：何淡如
朝代：清
体裁：联

卯岁读书，辰岁游庠，又亥岁登科，桂子高攀，试问黄槐忙几度；四郎乡举，五郎殿撰，更六郎省荐，牡丹虽好，还须绿叶荫连枝。
代题梁耀衮中举祠堂联
作者：何淡如
朝代：清
体裁：联

帝命主文衡，闻五郎身奉皇华，从兹五凤楼修，好向湘江收杞梓；宾兴逢大比，幸六弟手攀仙桂，或者六鳌晓策，顺从沧渤驾蓬莱。
南海县学宫第一儒林门联
作者：何淡如
朝代：清
体裁：联

门成邹鲁；人在蓬莱。
大士殿联
作者：何淡如
朝代：清
体裁：联

尘羹土饭棠梨雨；粥鼓斋鱼薝卜风。
巧对
作者：何淡如
朝代：清
体裁：联

收买东西杂物；教习南北正音。
戏台联
作者：何淡如
朝代：清
体裁：联

卜昼来，卜夜还来，采烈兴高，莫愁归路无陪，绕道犹烦歌扇月；得见去，得闻亦去，心游目想，好趁沿途买醉，凭阑续玩酒旗风。
戏台联
作者：何淡如
朝代：清
体裁：联

诗舫夜横初，明月勾留，尽饶杏子衫轻，芙蓉帐暖；酒亭朝醉后，香风旖旎，莫负樱桃笑口，杨柳蛮腰。
日本中华会馆联
作者：何淡如
朝代：清
体裁：联

上国几停旌，记从画鹢飞来，帆叶饱张青翡翠；仙瀛都入袖，又向金鳌塌去，钓竿艳拂紫珊瑚。
胥江庙悬关圣《觉世经》处联
作者：何淡如
朝代：清
体裁：联

与武侯两表寿千古；继孔门四书增一经。
自题联
作者：何淡如
朝代：清
体裁：联

何须母发截留宾，得老妾典钗，新妇调羹，亦足一堂欢畅叙；已毕男婚还有女，计罗浮插脚，鼎湖漱口，渐看五岳遍遨游。
自题设帐处联
作者：何淡如
朝代：清
体裁：联

莺花早，读书好；鱼米肥，近市宜。
贺友入泮及友兄生子联
作者：何淡如
朝代：清
体裁：联

曰俊曰造曰秀士；宜兄宜弟宜家人。
贺吴国琛中举联
作者：何淡如
朝代：清
体裁：联

老夫乙岁游庠，小儿乙岁亦游庠，回思沣水搴芹，鲁颂还歌三叠曲；前度宗师同姓，今日宗师又同姓，倘许月宫攀桂，吴刚更属一家亲。
贺李宗岱父寿联
作者：何淡如
朝代：清
体裁：联

丁年客久驻京华，记北部胭脂，已属司空浑见惯；子夜歌残翻水调，仿东山丝竹，不知太傅几关情。
贺金锡龄五子同时入泮联
作者：何淡如
朝代：清
体裁：联

乙年兄弟游庠，丙年兄弟游庠，丁年兄弟又游庠，三番样画葫芦，昔尚三难今五美；县考文章入彀，府考文章入彀，道考文章亦入彀，一集编成花萼，前相接轸后联镳。
贺黄应尧中举联
作者：何淡如
朝代：清
体裁：联

帖报九重城，字写泥金，不知风信何来，似比驿梅传更早；灯张三五夜，蜡然脂玉，好趁月华高照，问谁仙桂惹还多。
酒馆联
作者：何淡如
朝代：清
体裁：联

一笑大江横，看尊前帆影东西，好趁晚潮归粤海；几人今雨集，问襟上酒痕多少，总赢明月醉扬州。
醮会官窑联
作者：何淡如
朝代：清
体裁：联

十年前驷马高车，有谁衣锦荣归，把石柱题诗留彩笔；三月里莺花罗绮，此地停舟稳泊，听玉人教曲度红箫。
醮坛监斋王联
作者：何淡如
朝代：清
体裁：联

拿副本钱来，替东家分惠与他，此刻权为衣食鬼；得些肥腻去，望此地轮回出世，他生勿做斗筲人。
集句题茶亭联
作者：何淡如
朝代：清
体裁：联

舸舰迷津，闾阎扑地；华实蔽野，黍稷盈畴。
题学署联
作者：何淡如
朝代：清
体裁：联

敢云棫朴菁莪化；不过芝麻绿豆官。
香山小榄菊花会联
作者：何淡如
朝代：清
体裁：联

风飓太无情，保全他错节盘根，游客也须留意赏；阳春虽有脚，培养到攒葩叠颖，醉人休插满头归。
秋日游千佛山
作者：何深
朝代：清

晚烟城郭合，僧磬彻虚空。落日寒蝉径，秋山古木枫。沙明知远火，云暗听归鸿。游赏诸天阔，拈花一笑中。
挽张百熙联
作者：何清华
朝代：清
体裁：联

上帝太无情，遽夺吾二十世纪文明魁硕；真灵如不爽，忍看此四京方里日下江河。
夏日杂诗
作者：何溥
朝代：清

车马曾无到薜萝，论交能得几人过。月临曲径花阴转，帘卷薰风午梦多。买骏但思郭氏语，吟诗空忆杜陵歌。蹉跎深惜光阴去，近水楼台老芰荷。
石崇
作者：何溥
朝代：清

一败淮南死季伦，石家金谷不成春。堕楼人有英雄骨，不似檀郎也拜尘。
虞美人
作者：何溥
朝代：清

遗恨江东应未消，芳魂零落任风飘。八千子弟同归汉，不负君恩是楚腰。伏剑当年事几更，春风吹草得芳名。时人莫羡朱颜好，个是千秋碧血成。
虞美人·其一
作者：何溥
朝代：清

遗恨江东应未消，芳魂零落任风飘。八千子弟同归汉，不负君恩是楚腰。
虞美人·其二
作者：何溥
朝代：清

伏剑当年事几更，春风吹草得芳名。时人莫羡朱颜好，个是千秋碧血成。
挽杨仲愈联
作者：何炜
朝代：清
体裁：联

才与命相妨，叹万言唾玉，一诺挥金，悠悠苍天，四十九年如梦逝；友兼师最笃，痛榕海离樽，吴淞归榇，依依落月，二千里路为神伤。
晚步
作者：何焕
朝代：清

秋涨云俱阔，村欹树半遮。落帆回暮雁，归犊载寒鸦。坐石樵歌近，寻僧竹径斜。行吟过小巷，澹月到山家。
挽张之洞联
作者：何焕典
朝代：清
体裁：联

九年悬宪待贤劳，讵天夺元勋，沧海横流沦砥柱；十载师承皈正学，忽梦惊坐奠，江城秋雨泣宫墙。
哭毛斧季
作者：何焯
朝代：清

叹息老成俄向尽，相从较晚恨还深。钱冯旧学偏能说，苍雅遗文苦用心。阁上掩书仇未毕，门前载酒好难寻。生存残简亡来借，自古同悲匪直今。
将南归题旅舍壁
作者：何焯
朝代：清

江上春生归已迟，栖栖九陌竟谁知。一竿自断鲈乡老，不用刘生五字诗。
庭柏旱久色悴漫赋
作者：何焯
朝代：清

列纛本长青，颇讶杂黑黄。虽云异彫落，黯然多不扬。岂伊渴天泽，姿貌摧昂藏。应坐旱尘封，莫听劲色彰。严风凝霿雾，挂树繁晓霜。日出但微泫，安能发故光。何时甘雪尺，高檠射深窗。翳霾尽漱浣，豁见翠凤翔。北岭苍髯身，凌寒皎相望。
拟古
作者：何焯
朝代：清

涧松自亭亭，山苗自离离。苗及三时实，松乃千岁姿。谁愤苗据高，谁惜松处卑。殖苗在松下，生恐复不宜。岁寒松独当，岁改苗又昌。松身渐为龙，松材中明堂。天意自有钟，地势本可忘。苗乎勿乱莠，亦得升秋尝。
翰林院联
作者：何焯
朝代：清
体裁：联

仪凤祥麟游集盛；金书玉字职司勤。
送友之长沙
作者：何焯
朝代：清

怜君独向此江浔，把手河桥泪不禁。匹马西风千里别，一杯浊酒百年心。云开湘水横孤雁，日落荆门起暮砧。旧是贾生迁谪地，可应吊古动哀吟。
金陵怀古
作者：何焯
朝代：清

寥落寒云蔽旧京，歌残《玉树》听凄清。并无铁锁沉天堑，遽见金舆出石城。一马尚能龙变化，千门谁使草纵横？乌衣巷陌寻常在，可是夷吾浪得名？
岁杪黄眉房招集寺寓观剧时予将同黄子之海陵
作者：何煜
朝代：清
体裁：七言律诗

六代荒烟翳夕阳，为听笳鼓转思乡。夜寒如坐黄沙月，烛暖能销碧瓦霜。良友晓来犹对酒，榜人门外早催装。云浮天地同羁泊，又逐江头雁几行。
挽张之洞联
作者：何熙年
朝代：清
体裁：联

宏猷罄茧素难书，溯自戊戌庚子戊申，百变纷乘，一柱擎天，信中国大有人在；异说如猬毛而起，值此立法行政司法，三权淆杂，群言衷圣，微师门其将谁归。
拟琵琶亭怀古
作者：何熙绩
朝代：清

一叶浔阳送客舟，荻花瑟瑟水悠悠。江州自有青衫恨，不听琵琶亦流泪。
裁衣曲
作者：何熙绩
朝代：清

料量刀尺故迟迟，费煞停针不语时。欲觅平时宽窄样，恐郎愁减旧腰支。
赠苗仙露
作者：何熙绩
朝代：清

君卿甘寂寞，长日闭门居。不入宰官室，谁知处士庐。案头君子甓，床上古人书。咫尺衡相望，何缘踪迹疏。
中秋夜游双清亭
作者：何燮
朝代：清

年年载酒滕王阁，今夕登临迹乍停。吴楚千里共明月，江山四面此孤亭。云开绝徼通蛮郡，波拥秋声下洞庭。夜静高楼凭眺久，半天风语塔尖铃。
即景
作者：何玉瑛
朝代：清

树杪点霏霏，蹁跹燕子飞。数声啼鸟寂，一缕篆烟微。竹笋掀泥出，梨花带雨肥。眼前饶好景，得句愧珠玑。
口占勖儿
作者：何玉瑛
朝代：清

殖学精于勤，取法贵乎上。功无一息宽，志欲千古抗。临渴而掘井，及泉乌可望。置身贤豪间，男儿何多让。
咏史
作者：何玉瑛
朝代：清

覆巢无完卵，肉味安赖知。此语达而痛，乃出七龄儿。闻变弈不动，临刑甘如饴。具此浩然气，巾帼胜须眉。假令得永年，岂数女中师。痛哉孔文举，身后无孑遗。裂眦数阿瞒，惨戮一何悲。此女甘荼毒，空赎蔡文姬。王霸厉清操，胡惭令狐友。儿女俗情牵，嗫嚅愧其妇。当其偃卧时，理欲交战久。室谪傥有词，北门恐失守。虽贵岂如高，一语醍灌首。古来孟光贤，梁鸿甘杵臼。似此灌园终，毋乃闺中诱。惜哉逸姓名，高风真不朽。
寄远
作者：何玉瑛
朝代：清

暂同蠖屈亦何悲，风雨终看破壁时。儒者治生原急务，古人随地有师资。关心眠食期加饭，得意溪山乞好诗。来往鲤鱼烦尺素，流光弹指数归期。
截竹为小洞箫吹之合律喜而赋此
作者：何玉瑛
朝代：清

琴书馀暇学吹筒，拣得良材制造工。羡汝瘦生偏直节，可人爽籁本虚中。松间滴沥萧疏雨，空外悠扬婀娜风。清响原来需小凤，镜台长伴当栖桐。
扫梅
作者：何玉瑛
朝代：清

梅花片片白无瑕，吹落阶前雪点斜。未忍和苔黏履迹，月明携帚扫瑶华。
松涛
作者：何玉瑛
朝代：清

轮囷老干郁千寻，万籁销沈听远音。风雨五更惊鹤梦，波涛一院起龙吟。檐前水讶倾银汉，空外声还答暮砧。雨滴芭蕉风戛竹，一般幽韵谱瑶琴。
游小蓬莱山
作者：何玉瑛
朝代：清

满径白云冷，数株风树斜。此中有仙女，愿与乞胡麻。
盼竹友舅氏滇中信
作者：何玉瑛
朝代：清

一诺重千金，招魂瘴岭阴。老人虽健饭，闺梦总关心。义胆神灵护，征途雨雪侵。此时回棹未，旦晚盼鸿音。
闺中读书
作者：何玉瑛
朝代：清

文采翩翩亦未宜，大家遗训恰须知。古来列女非无传，不在多闻在取资。
代挽萨龙光联
作者：何玉田
朝代：清
体裁：联

司马姓名黄宪量；杜陵广厦洛阳裘。
代挽萨龙光联
作者：何玉田
朝代：清
体裁：联

望神山十二楼，绛节朱幡，游仙竟去；备箕畴九五福，绯衣牙笏，遗像如生。
代高某挽女联
作者：何玉田
朝代：清
体裁：联

幸于归尚克宜家，俾见夫成名，子成名，即娇客亦多成名，死应无憾；叹此日同来送汝，可奈父垂白，母垂白，并长兄也将垂白，生者奚堪。
厅联
作者：何玉田
朝代：清
体裁：联

常省事，多让人，过后寻思有趣；学吃亏，能守分，到头受用无穷。
厅联
作者：何玉田
朝代：清
体裁：联

读书未即到圣贤，但蹈矩循规，也是吾儒宗派；居室且休论完美，可遮风蔽雨，便为我辈匡庐。
挽方壮猷联
作者：何玉田
朝代：清
体裁：联

伤心酒国流光短；回首名场恨事多。
观音联
作者：何玉田
朝代：清
体裁：联

放大光明，真耸人观听；空诸色相，勿求我声音。
贺林岳祖六十双寿联
作者：何玉田
朝代：清
体裁：联

一生谨愿天真固；满眼儿孙老境佳。
贺林岳祖寿联
作者：何玉田
朝代：清
体裁：联

名山梅鹤饶清福；陆地神仙占大春。
贺赵君联
作者：何玉田
朝代：清
体裁：联

幸一第成名，君为老亲娱暮景；迟数年作宦，天留暇日著奇书。
贺迁居联
作者：何玉田
朝代：清
体裁：联

百尺高楼容广坐；十年乔木久抡才。
贺郑君补中书舍人联
作者：何玉田
朝代：清
体裁：联

步入三台，玉笋班中翘楚；捧回双诰，丝纶阁下文章。
贺陈公五十寿联
作者：何玉田
朝代：清
体裁：联

望重清班，太史星文辉斗极；图成大衍，中秋月色满蓬壶。
贺陈公六十寿联
作者：何玉田
朝代：清
体裁：联

为大罗仙，腰垂鱼佩；祝无量寿，手谱霓裳。
贺陈某父六十寿联
作者：何玉田
朝代：清
体裁：联

连日笙歌，报湖海楼中，介寿宴联闻喜宴；满堂卿霭，正蕊珠宫里，文昌星捧老人星。
题娘奶龛联
作者：何玉田
朝代：清
体裁：联

几辈麟儿烦释抱；由来骥子费婆心。
咏怀
作者：何琇
朝代：清

冷署萧条早放衙，间官风味似山家。偶来旧友寻棋局，绝少余钱落画叉。浅碧好储消夏酒，嫣红已到殿春花。镜中频看头如雪，爱惜流光倍有加。
汪员外鱼亭招同杭太史堇浦陈丈江皋陆二筱饮集振绮堂即送江皋之余杭
作者：何琪
朝代：清

旧雨分携思不禁，尊前录别共题襟。舟穿北郭拿音缓，山入南湖黛色深。小醉定寻仙姥酒，归装应载伯牙琴。洞霄览胜虚前约，剧欲相从快一临。
崧生复游长春观、宝通寺、卓刀泉诸胜作诗见示，再叠前韵
作者：何璟
朝代：清
体裁：七言律诗

城东景物堪游览，浩荡郊原百卉昌。绕郭山横青步障，登楼人醉紫霞觞。风飘梵呗诸天上，云护灵泉大道旁。连日雨馀炎暑退，多应仙佛助清狂。
挽丘翼庐联
作者：何璟
朝代：清
体裁：联

想当年桑梓蒙庥，无惭百粤贤侯，万户生成歌召父；念此日樾棠遗荫，堪仰八闽硕彦，千秋垂望戴郇公。
挽妻联
作者：何璟
朝代：清
体裁：联

勤俭本家风，忆前割臂疗姑，愚孝回天吾不及；音容空想象，纵使承颜有子，衰年丧耦泪难收。
挽妻联
作者：何璟
朝代：清
体裁：联

缘法尽三生，记曾割臂疗姑，愚孝回天吾不及；别离能几日，纵使爱身为国，久居重地老何堪。
游梓州琴良寺
作者：何盛斯
朝代：清

镇日寻遗迹，徐行绕翠微。野藤争路出，沙鸟背江飞。荒步游人夕，残碑识者稀。逾时长啸去，落叶满苔衣。
明远楼晚眺
作者：何福坤
朝代：清

风雨西来疾似梭，霎时秋色满关河。蒲桃旧醉沙场酒，勒勒新翻壮士歌。远水白随平野尽，夕阳红到半山多。此心颇涉凌云想，曾记霓裳咏大罗。
过卢生祠
作者：何福坤
朝代：清

不入黄粱梦，曾如梦里看。本来空色相，何处著悲欢。得地栖鸿爪，随天付鼠肝。笑他题壁客，饶舌向邯郸。
挽张百熙联
作者：何福爱
朝代：清
体裁：联

是中朝司马温公欧阳文忠一流人物；与我国杞辣士瑞斯宾塞尔并驾驰驱。
涿州道中
作者：何福骏
朝代：清

帝城行渐近，驰道带长河。寺古红门黯，山秋黄叶多。客心惊落雁，边色见征驼。笑我闺中语，何知燕赵歌。
秋夜寄外
作者：何福骏
朝代：清

凉镫清漏隔屏山，人自关心花自閒。今夜长空闻雁过，明朝应有羽书还。
自题蕉窗肄书图
作者：何福骏
朝代：清

绿天便拟借名庵，湘管菭笺俗虑戡。静里清阴分砚北，画中秋色忆江南。诗成题叶香犹润，墨可磨人味自谙。最是羊裙增旧感，《芬陀》遗集护瑶函。
佛殿
作者：何絜
朝代：清

曲磴回初地，抠衣入化城。磬中闻石语，檐外见云行。险路逢僧坦，畸情对佛平。能寻此际乐，不必话无生。
大梁少年行
作者：何絜
朝代：清

大梁少年似飞仙，手刃蛟龙出深渊。腰垂明月真珠佩，轻贻歌妓缀花钿。高呼不饮田鼢酒，褰裳羞受邓通钱。怪底祢衡怀片刺，纷纷鼠辈相周旋。千金结客无名姓，挥手但指珊瑚鞭。
画松歌赠梅瞿山孝廉
作者：何絜
朝代：清

瞿山瞿山才思真无比，左列丹黄右图史。诗成不让谢宣城，画就直压毕庶子。我在秦淮一遇君，终日接席细论文。偶出一幅小松画，咫尺摩空荡烟云。盘虬舞鹤多宛转，骈枝屈影更披纷。一若风雨相翳薄，又若日月为蒸曛。噫嘻此画如有神，鳞纹斑剥何嶙峋。对君棱棱好丰骨，干霄足与同轮囷。惜我独少鹅溪绢，韦家父子安足羡。从今高望敬亭山，但咏澄江静如练。
赠蒋大鸿
作者：何絜
朝代：清

几社存耆旧，飘零早白头。诗名追历下，文体法弇州。阅世才应敛，全身志未酬。因兹余涕泪，不肯话封侯。
闻祭钟山旧陵口占一绝
作者：何絜
朝代：清

恰逢故老话新亭，诏出牲牷喜荐馨。最是圣朝恩德重，孝陵无用植冬青。
秋村
作者：何纮
朝代：清

三亩蓬蒿宅，龙钟不出村。黄花沽酒市，红叶检柴门。粗粝收云子，精蔬长芥孙。西风好消息，砧杵起田园。
中丞吴荷屋丈人出示宋椠苏诗施顾注本喜赋长句
作者：何绍基
朝代：清

坡诗洋洋海波注，疏川导浍得施顾。施书舛削顾名湮，宋邵何心错同铸。吴兴山水接吴郡，多少峨仙旧游处。两公铅椠亘冥搜，盖代英灵傥来护。析薪负荷仓曹贤，补缀低行得依据。松烟枣版剧珍重，傅十八官欧楷著。为期凿楹寿先业，岂止酬缣恤贫故。风雨荒庵老学尊，文章法乳眉山付。论交新旧快提奖，序酬武子诗赠傅。如何景定郑吴门，遽抱遗编叹漫冱。六十年才电去疾，七万字山星列附。印本惊逢郑补前，初脱自木神采具。匑匑锡山桂坡老，实始收藏等琼璐。迭经毛宋几沦芜，直待苏斋发扃锢。归依今得南海公，古椠英英压书库。当时苏斋拜生日，年年蹋雪我公与。双屐一笠神来思，两施一顾祀应袝。七百载阅沧桑多，卅一卷犹星凤翥。今晨秋馆疏雨歇，为展檀函古香赴。我公嗜古重表微，何不重将贞木锯。一为雪堂张羽翼，宁止西陂纠缪误。我虽蹇劣如策驽，傥许校仇勤扫蠹。坡词补注竟零落，莫由合并同豁露。争传铁绰大江东，谁解忽雷长短句。
九月二十日潘德舆招饮海山仙馆即事有作
作者：何绍基
朝代：清

主客携樽共一痴，明窗读画且谈碑。镂成书苑千家石，笼得才人几辈诗。能使古贤依我活，感怀时事更谁推。肯教白日堂堂过，跌宕还思幼好奇。看山欲遍岭南头，送尽人间烂漫秋。花气化云成宝界，海光如镜照飞楼。千林暮色生凉思，一发中原感客游。风浪无声天浩荡，可能容易著间鸥。桂子香余菊正开，朋簪回首二年杯。木奴坐看千头熟，查客谁期万里来。云水空明入图画，海天清宴好楼台。面纹未觉观河皱，一笑何曾岁月催。修梧密竹带残荷，燕子帘栊翡翠窠。妙有江南烟水意，却添湾上荔支多。萧斋旧制多藏画，吴舫新裁称蹋莎。万绿茫茫最深处，引人幽思到岩阿。
九月二十日潘德舆招饮海山仙馆即事有作·其一
作者：何绍基
朝代：清

主客携樽共一痴，明窗读画且谈碑。镂成书苑千家石，笼得才人几辈诗。能使古贤依我活，感怀时事更谁推。肯教白日堂堂过，跌宕还思幼好奇。
九月二十日潘德舆招饮海山仙馆即事有作·其三
作者：何绍基
朝代：清

桂子香余菊正开，朋簪回首二年杯。木奴坐看千头熟，查客谁期万里来。云水空明入图画，海天清宴好楼台。面纹未觉观河皱，一笑何曾岁月催。
九月二十日潘德舆招饮海山仙馆即事有作·其二
作者：何绍基
朝代：清

看山欲遍岭南头，送尽人间烂漫秋。花气化云成宝界，海光如镜照飞楼。千林暮色生凉思，一发中原感客游。风浪无声天浩荡，可能容易著间鸥。
九月二十日潘德舆招饮海山仙馆即事有作·其四
作者：何绍基
朝代：清

修梧密竹带残荷，燕子帘栊翡翠窠。妙有江南烟水意，却添湾上荔支多。萧斋旧制多藏画，吴舫新裁称蹋莎。万绿茫茫最深处，引人幽思到岩阿。
偶与仲弟研芸为周子坚作小印数方蒙以小词招饮研芸既和其词余亦先以诗谢
作者：何绍基
朝代：清

累累拳石醇而痴，寸铁蹴起旋风驰。掔底礌硠动真宰，怒云夜挟精灵垂。肇自籀文迄小篆，摹印古法多纷歧。我家兄弟夙好此，操刀未敢同儿嬉。祇惭才腐力尤蹇，自哂目效神难追。君畜佳珉等球璧，谬令雕琢为华滋。漫诩秦文轶？匾，当酬鲁酒饶罂甀。迁延赧缩不及谢，区区寸语陈其私。从来文物以人重，况乃姓字森厜㕒。欧公笔格范公笏，观者宝溢千樽彝。愿君祓躬峻厥德，庶几蔚郁隆声施。此印千年永示后，动摇云日光陆离。宏才博古袭元雅，一一钩釽穷根涯。创自何人出何手，道光元祀春之基。咄哉法物不可玩，疑有神鬼来摩持。斯时尔我介仙籍，定当拍手欢脱颐。不然南山白石烂，刺眼笑拾诃牛儿。非朴非郁黯无色，大恨不换枣与梨。纵有缇楹宝康瓠，烟尘雾露谁占睎。噫唏贱子念及此，春风古泪如延縻。勖哉百年励荣节，决除滓垢相磨治。若使鸿名镇寥落，嗟予小技徒尔为。
偶与仲弟研芸为周子坚作小印数方蒙以小词招饮研芸既和其词余亦先以诗谢
作者：何绍基
朝代：清
体裁：古风

累累拳石醇而痴，寸铁蹴起旋风驰。掔底礌硠动真宰，怒云夜挟精灵垂。肇自籀文迄小篆，摹印古法多纷歧。我家兄弟夙好此，操刀未敢同儿嬉。祇惭才腐力尤蹇，自哂目效神难追。君畜佳珉等球璧，谬令雕琢为华滋。漫诩秦文轶�匾，当酬鲁酒饶罂甀。迁延赧缩不及谢，区区寸语陈其私。从来文物以人重，况乃姓字森厜㕒。欧公笔格范公笏，观者宝溢千樽彝。愿君祓躬峻厥德，庶几蔚郁隆声施。此印千年永示后，动摇云日光陆离。宏才博古袭元雅，一一钩釽穷根涯。创自何人出何手，道光元祀春之基。咄哉法物不可玩，疑有神鬼来摩持。斯时尔我介仙籍，定当拍手欢脱颐。不然南山白石烂，刺眼笑拾诃牛儿。非朴非郁黯无色，大恨不换枣与梨。纵有缇楹宝康瓠，烟尘雾露谁占睎。噫唏贱子念及此，春风古泪如延縻。勖哉百年励荣节，决除滓垢相磨治。若使鸿名镇寥落，嗟予小技徒尔为。
十一月初八日舟中夜坐饥甚
作者：何绍基
朝代：清

诗人之腹饥生芒，作气恣跃为文章。天公吝我以稻粱，要以万象塞我肠。使冬始寒天雨霜，一镫伴客惨不光。雷鸣腹底自礌硠，忽尔坐念心忧伤。我从髫岁离故乡，山中田事惭已忘。我翁一官系朝廊，年年红粟分太仓。东洲回首云荒荒，负郭曾无半亩粮。计惟狂歌与慨慷，咀嚼道妙捐秕糠。百年饥渴免思量，是为东山陆氏庄。何须早计归耕桑，画饼成诗强自慰，江神大笑吾非狂。
十二月二五日立春太湖留别咏芝君久抱病盖误服温剂余小住三日不令服药眠食谈饮乃俱健胜
作者：何绍基
朝代：清

营门大开不须款，主人迟客欲忘盥。十余年别果精进，刬尽才华归朴坦。群才延访日匑匑，宦味澹余能侃侃。兼资文武根道力，举世同声叹微管。雪夜联床语微至，病驱却药意怡衎。君言时弊苦末疾，医者宜求和与缓。将才日出循吏希，军务方长民事短。务敦悃愊苏疮痍，未宜驰骤矜威断。杀贼容易固圉难，此意有谁窥奥窾。我言君疾正同此，贵以优游平剽悍。一身肩任军国重，万士归依肝胆满。精神惟仗自存固，箴石岂容偏峻暖。且迟归计向湘水，暂可新春同酒碗。忍将别泪弹向君，愧我江湖恣间散。
历下亭联
作者：何绍基
朝代：清
体裁：联

山左有古历亭，坐览一带；幽齐之胜大清，当今万岁。
同子毅弟早起至岱顶
作者：何绍基
朝代：清

晓色澹无边，游凭足力先。石根深不土，山色古于天。日上高霞直，氛清大地圆。俯看登陟处，人事起炊烟。
四川试院大堂联
作者：何绍基
朝代：清
体裁：联

时事正需才，酝酿期为天下雨；诗怀惟报国，苍茫看遍蜀中山。
宜阳舟中大雪用坡公江上值雪韵
作者：何绍基
朝代：清

江波不响泥潜龟，晴回雪起鸥不知。飘飖已惊客子听，渐沥讶有清飙吹。推窗剧望杳无际，青山不辨眉与髭。奔腾元气裹万象，钩扰夜雾疑春澌。循卑不逐埼岸转，陵险未觉重冈危。弥江幂林走浩浩，嘘帘拂幔来丝丝。奇哉洪纤尽涵络，我思造物诚何为。惟天生物爱如子，阴阳煦妪劳携持。年丰岁晏百事罢，恐有滞燠烦肤肌。巧出奇葩破岑寂，更敷琼乳膏其儿。却嗤蒲柳避寒节，不偕梅竹娱良时。祇余孤艇浪迎枕，仰触断篷霜压帏。强呵冻指嚼残笔，忽睹丽景惭幽姿。安得枯肠脱寒瘦，竞吟瑞语纷淋漓。刻画元功夺神柄，铺扬嘉颂陈天墀。不然柴关裹足寐，却顾梅萼连山披。僻行喜见宿麦吐，步猎更试重环驰。奈何两者俱不就，恋此清夜双残卮。独欣联床有叔子，片帆千里行相随。今宵苦冷未可卧，梦中归路茫何之。
宝相山赠心印上人
作者：何绍基
朝代：清

上人家在衡山陬，好奇早作黔山游。锡飞杯渡不知远，荒山宴坐忘春秋。中年乡思不可鞚，七十二峰时入梦。于今了了复玄玄，如叶脱枝茧离瓮。山中宝相比月圆，楼阁虚明秋照天。我心怀归不能语，却觅来途下山去。
小秀野草堂槛联
作者：何绍基
朝代：清
体裁：联

草堂小秀野；花市下斜街。
山雨
作者：何绍基
朝代：清

短笠团团避树枝，初凉天气野行宜。溪云到处自相聚，山雨忽来人不知。马上衣巾任沾湿，村边瓜豆也离披。新晴尽放峰峦出，万瀑齐飞又一奇。
山雨·短笠团团避
作者：何绍基
朝代：清

短笠团团避树枝。初凉天气野行宜。溪云到处自相聚，山雨忽来人不知。马上衣巾任沾湿，村边瓜豆也离披。新晴尽放峰峦出，万瀑齐飞又一奇。
得黄大书却寄
作者：何绍基
朝代：清

平居意兀兀，闭户忘饥困。故人千里书，恻恻念餐饭。祇因行路难，兼之别离远。强学儿女词，慰我豪士恨。自念秋涉冬，未免逐尘坌。仅留半卷书，晨昏相缱绻。古人心上血，积纸厚一寸。郁为九光霞，吸之起疲顿。吾乃今之愚，学古是其愿。神追穷奥窔，目眯苦沈闷。虽知力已竭，魂窘不敢遁。光怪时自发，烛花作星喷。
恕堂老兄招集旷寄园为消寒弟二集佳肴纷进冬葵后出乃园畦新摘者隽味无比竟为薄醉诗以美之
作者：何绍基
朝代：清

菊花不比昔年好，更叹人家酒杯少。一秋吟事颇岑寂，未免独酌凄怀抱。消寒初集集吾舍，一为诸公涤烦恼。旷园主人续有约，又见雪泥印鸿爪。冬葵一味有何奇，难得滋含风露饱。顿令八簋失芳腴，再进百觥尽倾倒。
成都杜甫草堂联
作者：何绍基
朝代：清
体裁：联

锦水春风公占却；草堂人日我归来。
扬州魏默深留饱絜园
作者：何绍基
朝代：清

著述匑匑吾老默，今日絜园真请客。杯盘好在不经意，正似征人有行色。霜余果味方满园，读书养亲天所恩。今古微言恣深讨，又闻精猛课宗门。
挽曾国藩联
作者：何绍基
朝代：清
体裁：联

武乡淡定，汾阳朴忠，洎于公元辅奇勋，旂常特炳二千载；班马史裁，苏黄诗事，怆忆我词垣凯谊，风雨深谈四十年。
挽骆秉章联
作者：何绍基
朝代：清
体裁：联

台馆饫清谈，一生学行惟虚己；疆圻资硕画，盖世勋名不爱钱。
杜甫草堂联
作者：何绍基
朝代：清
体裁：联

万里桥西宅；百花潭北庄。
杜甫草堂诗史堂联
作者：何绍基
朝代：清
体裁：联

水石适幽居，想溪外微吟，翠竹白沙依草阁；楼台开暮景，结花间小队，野梅宫柳接春城。
林少穆丈出石庵相国书庐山记卷子书后
作者：何绍基
朝代：清
体裁：古风

忆昨泊浔阳，蹑屩登庐山。中途乃却走，风雨相追奔。飘飘清夜梦，长绕香炉烟。扁舟捷于鹭，拍浪栖吴门。觥觥林丈人，持节抚此民。威惠既摩刜，文章括流源。银烛为我张，酒杯能使温。图史出奇■，手眼罗球珍。就中书律精，批引劳绳斤。为言当代笔，惟有东武尊。欣然出缇袭，相与参骨筋。横帧若云舒，细字宛珠连。真韵澹逾即，古光深可扪。渊哉书意远，气如敷浅原。颉颃五岳形，吐纳九派川。知其心手际，涵抱气化元。适然写此记，意象宛肖焉。心神我已移，面目喜遇真。平生嗜八法，颇亦厌拘牵。安得万里景，归此一捥悬。行观海门潮，更袖岱岳云。登峰欲造颠，�水当求津。请看汶领游，谆谆果其缘。山阴有法乳，何日许重论。
林少穆丈出石庵相国书庐山记卷子书后
作者：何绍基
朝代：清

忆昨泊浔阳，蹑屩登庐山。中途乃却走，风雨相追奔。飘飘清夜梦，长绕香炉烟。扁舟捷于鹭，拍浪栖吴门。觥觥林丈人，持节抚此民。威惠既摩刜，文章括流源。银烛为我张，酒杯能使温。图史出奇匫，手眼罗球珍。就中书律精，批引劳绳斤。为言当代笔，惟有东武尊。欣然出缇袭，相与参骨筋。横帧若云舒，细字宛珠连。真韵澹逾即，古光深可扪。渊哉书意远，气如敷浅原。颉颃五岳形，吐纳九派川。知其心手际，涵抱气化元。适然写此记，意象宛肖焉。心神我已移，面目喜遇真。平生嗜八法，颇亦厌拘牵。安得万里景，归此一捥悬。行观海门潮，更袖岱岳云。登峰欲造颠，？水当求津。请看汶领游，谆谆果其缘。山阴有法乳，何日许重论。
林颖叔招同宗涤楼朱伯韩叶润臣孔绣山王少鹤刘炯甫拜黄文节公生日以日问月学旅人念乡分韵得旅字
作者：何绍基
朝代：清

坡翁与涪翁，生日别寒暑。涪诗令人沧，坡诗令人煦。从来造化穷，正赖文章补。今年炎热甚，不复分子午。遗容获瞻拜，正气满庭宇。复展冰雪文，增我神骨古。{坜力换屰}惟我涪翁，孝友植根矩。大节是不俗，名论砭懦腐。忧患真饱经，志事弥坚树。纵横翰墨场，岿作西江主。最爱说茗香，还工赋笋苦。草书到神速，小词饶媚妩。余事烂珠璧，诗心独机杼。居然黄并苏，远匹李与杜。坡公近太白，公乎肖臣甫。自多我公去，谁复堪指偻。六义竟寥阒，千年空仰俯。林子闽中杰，儤直天尺五。榕坛学绪绵，左海文澜辅。何处得公像，陶庐旧摹取。陶庐诗宗陶，向往存图谱。王孟韦柳余，宋士不得伍。乃于双井翁，别奉瓣香炷。虽云有章列，未免分门户。我昔使蜀州，遗趼前贤聚。两处流杯池，和诗照戎叙。于缘盖不薄，攀仰公宜许。清风飒然至，炎气渺何所。介雅来八人，分韵拈两语。公乎信有灵，吾其老羁旅。
林颖叔招同宗涤楼朱伯韩叶润臣孔绣山王少鹤刘炯甫拜黄文节公生日以日问月学旅人念乡分韵得旅字
作者：何绍基
朝代：清
体裁：古风

坡翁与涪翁，生日别寒暑。涪诗令人沧，坡诗令人煦。从来造化穷，正赖文章补。今年炎热甚，不复分子午。遗容获瞻拜，正气满庭宇。复展冰雪文，增我神骨古。■惟我涪翁，孝友植根矩。大节是不俗，名论砭懦腐。忧患真饱经，志事弥坚树。纵横翰墨场，岿作西江主。最爱说茗香，还工赋笋苦。草书到神速，小词饶媚妩。余事烂珠璧，诗心独机杼。居然黄并苏，远匹李与杜。坡公近太白，公乎肖臣甫。自多我公去，谁复堪指偻。六义竟寥阒，千年空仰俯。林子闽中杰，儤直天尺五。榕坛学绪绵，左海文澜辅。何处得公像，陶庐旧摹取。陶庐诗宗陶，向往存图谱。王孟韦柳余，宋士不得伍。乃于双井翁，别奉瓣香炷。虽云有章列，未免分门户。我昔使蜀州，遗趼前贤聚。两处流杯池，和诗照戎叙。于缘盖不薄，攀仰公宜许。清风飒然至，炎气渺何所。介雅来八人，分韵拈两语。公乎信有灵，吾其老羁旅。
柬魏默深
作者：何绍基
朝代：清

蕙抱兰怀祇自怜，美人遥在碧云边。东风不救红颜老，恐误青春又一年。
格言联
作者：何绍基
朝代：清
体裁：联

坐到二更，合眼即睡；心无一事，敲门不惊。
沪上杂书
作者：何绍基
朝代：清
体裁：七言绝句

新闸才开老闸过，楼台金碧照江波。愁风闷雨人无寐，海国平分鬼气多。
海山仙馆联
作者：何绍基
朝代：清
体裁：联

无奈荔枝何，前度来迟今太早；又从苏舫去，主人不饮客常醺。
潘星斋少宰属题渐江和上画卷因其近有桃花句余甚喜之辄题小句
作者：何绍基
朝代：清

巉巉玉骨画禅余，仿佛枯藤劲铁书。谁似小鸥波里景，桃花红煞钓人居。
火神庙戏台联
作者：何绍基
朝代：清
体裁：联

象以虚成，有几多幻影浮烟，好向虚中求实；味于苦出，看千古忠臣孝子，都从苦里回甘。
白公祠联
作者：何绍基
朝代：清
体裁：联

袖中吴郡新诗本；襟上杭州旧酒痕。
眉州试院喜雨大醉次日即别去
作者：何绍基
朝代：清

桑下佛缘恋难去，况我眉州十日住。高风景跂三苏祠，古荫婆娑双柏树。竹阴逭暑嘉宴开，倒冠落佩方裴回。主人敬客还拘礼，客多酒勇纷喧豗。雷声下天来卷屋，电光倒吸杯中渌。池底龟鱼迅欲飞，镫前雨脚森成束。乌乎坡老神乎神，不解自饮喜饮人。赏余疥壁好诗句，快雨为洗筵间尘。坡诗道雨妙如雨，我能洛诵清肺腑。杯停雨歇天宇空，坠句零篇尚堪咀。颓然一卧凉浸肌，梦里犹呼事大奇。天晴日出成挥手，却和渊明《止酒》诗。
罗苏溪前辈赠石溪上人画幅
作者：何绍基
朝代：清

苦瓜之前雪个后，吾乡画禅来石溪。直从幽异入坚浑，与两佛子殊町畦。云游日被洞壑裹，笔落能使狌鼯啼。此幅著意更深远，烟雨一黑天为黳。荒荒水光树不辨，黯黯苔气云含凄。入佛入魔信有此，湘君山鬼群来栖。蒙君持赠副所愿，既到画处心沈迷。挂壁两日侧卧视，傍偟悚仄不能携。
腊月十九日季寿丈招同人拜坡公生日有诗命次韵
作者：何绍基
朝代：清

天为百世生我公，奎光夜落玄云从。冰霜正值岁寒节，使之遇啬名则丰。我公才笔敌牛弩，苏门余子那堪数。挥霍万象动有神，扶持正气作之主。大言独唱谁能和，要使穷黎醒饥饿。胸怀落落含太和，文字棱棱生坎坷。噫吁公本西蜀人，宦辙周历东南滨。浩然之气塞宇宙，宁劳祠祀羞寒蘋。平生足迹不到处，穷发之山向北去。尺书赞普傥能招，万里卢龙尚如故。买田阳羡囊无钱，藤床瓦枕茶瓯连。一日歌啸足不朽，漫将磨蝎悲前缘。蜜酒松醪制都废，髯兮不饮乐人醉。空庭飞雪战鳞甲，莫讶槐龙舞交翠。平生尚友惟三公，渊明老去韩苏从。清风迢递一千载，义熙长庆迄元丰。驹隙堂堂箭离弩，谁欤论世从头数。莫为之后前弗传，我公岿作儒林主。柴桑乞食诗曾和，余米可炊差疗饿。晚年记题柏石图，颇讶退之愁轗轲。退之去后无替人，公也相寻南海滨。庙食书碑岂阿好，爆牲鸡卜同薠蘋。最忆斜川旧游处，未获竟舁篮舆去。移居饮酒归田园，吟边仿佛知其故。叩囊不乏沽酒钱，青山那怕浮云连。《归去来词》《盘谷序》，晋唐文字非无缘。公若有灵事未发，招邀共向雪堂醉。我当遍酹三人豪，清醪满注花瓷翠。忆昔赤壁寿长公，有客擪笛扬舲从。时公年正四十七，江山枕馈亦已丰。丈人耐官如习弩，年已如公堪指数。退思厅壁礼遗像，公与先生互宾主。手抱遗编苦追和，砚水流涎笔头饿。心公心乃文公文，何事长吟悲轗轲。少时作吏如仙人，扁舟几载西湖滨。春风酒杯浸杨柳，秋江诗句摇菰蘋。此是坡翁吟赏处，行行竟别苏堤去。眉隅山色犹照人，湖上梅花傥如故。间来一梦值万钱，况拌岁月长留连。会须投帻仰天笑，与公老订松菊缘。即今有祀未尝废，贱子无才敢辞醉。醉呵冻墨含雨腥，飞烟一剪孤山翠。
腊月十九日季寿丈招同人拜坡公生日有诗命次韵·其一
作者：何绍基
朝代：清

天为百世生我公，奎光夜落玄云从。冰霜正值岁寒节，使之遇啬名则丰。我公才笔敌牛弩，苏门余子那堪数。挥霍万象动有神，扶持正气作之主。大言独唱谁能和，要使穷黎醒饥饿。胸怀落落含太和，文字棱棱生坎坷。噫吁公本西蜀人，宦辙周历东南滨。浩然之气塞宇宙，宁劳祠祀羞寒蘋。平生足迹不到处，穷发之山向北去。尺书赞普傥能招，万里卢龙尚如故。买田阳羡囊无钱，藤床瓦枕茶瓯连。一日歌啸足不朽，漫将磨蝎悲前缘。蜜酒松醪制都废，髯兮不饮乐人醉。空庭飞雪战鳞甲，莫讶槐龙舞交翠。
腊月十九日季寿丈招同人拜坡公生日有诗命次韵·其三
作者：何绍基
朝代：清

忆昔赤壁寿长公，有客擪笛扬舲从。时公年正四十七，江山枕馈亦已丰。丈人耐官如习弩，年已如公堪指数。退思厅壁礼遗像，公与先生互宾主。手抱遗编苦追和，砚水流涎笔头饿。心公心乃文公文，何事长吟悲轗轲。少时作吏如仙人，扁舟几载西湖滨。春风酒杯浸杨柳，秋江诗句摇菰蘋。此是坡翁吟赏处，行行竟别苏堤去。眉隅山色犹照人，湖上梅花傥如故。间来一梦值万钱，况拌岁月长留连。会须投帻仰天笑，与公老订松菊缘。即今有祀未尝废，贱子无才敢辞醉。醉呵冻墨含雨腥，飞烟一剪孤山翠。
腊月十九日季寿丈招同人拜坡公生日有诗命次韵·其二
作者：何绍基
朝代：清

平生尚友惟三公，渊明老去韩苏从。清风迢递一千载，义熙长庆迄元丰。驹隙堂堂箭离弩，谁欤论世从头数。莫为之后前弗传，我公岿作儒林主。柴桑乞食诗曾和，余米可炊差疗饿。晚年记题柏石图，颇讶退之愁轗轲。退之去后无替人，公也相寻南海滨。庙食书碑岂阿好，爆牲鸡卜同薠蘋。最忆斜川旧游处，未获竟舁篮舆去。移居饮酒归田园，吟边仿佛知其故。叩囊不乏沽酒钱，青山那怕浮云连。《归去来词》《盘谷序》，晋唐文字非无缘。公若有灵事未发，招邀共向雪堂醉。我当遍酹三人豪，清醪满注花瓷翠。
苏公读书台联
作者：何绍基
朝代：清
体裁：联

江上此台高，问坡颍而还，千载读书人几个；蜀中游迹遍，看嘉峨并秀，扁舟载酒我重来。
薛涛井联
作者：何绍基
朝代：清
体裁：联

花笺茗碗香千载；云影波光活一楼。
西湖游舫联
作者：何绍基
朝代：清
体裁：联

双浆来时，有人似桃根桃叶；画船归去，余情付湖水湖烟。
解嘲
作者：何绍基
朝代：清

沧海茫茫粒米身，摩夷何处问前因。梦从醒后方知幻，花到开时不算春。看破浮云怜世味，生来瘦骨见天真。漫随摇曳东风里，一任垂杨冷笑人。
贺郭松林母寿联
作者：何绍基
朝代：清
体裁：联

母为古列女；子作大将军。
赠林昌彝联
作者：何绍基
朝代：清
体裁：联

博古证今，知体达用；明善改过，敬身畏天。
赠林昌彝联
作者：何绍基
朝代：清
体裁：联

学有经法，通知时事；行无瑕尤，直似古人。
赠某君联
作者：何绍基
朝代：清
体裁：联

无奈荔支何，前度来迟今又早；莫如桃叶好，主人虽去我犹留。
赠郭松林联
作者：何绍基
朝代：清
体裁：联

古今双子美；先后两汾阳。
门联
作者：何绍基
朝代：清
体裁：联

行路有何难，曾从天柱九疑三涂太白紫阁终南，直到上京王者地；得师真不易，愿与高堂二戴安国子长孟坚正则，同依东鲁圣人家。
集句联
作者：何绍基
朝代：清
体裁：联

万壑千岩背人境；五湖三岛在胸中。
集句联
作者：何绍基
朝代：清
体裁：联

两忘琴意与己意；四顾山光接水光。
集句联
作者：何绍基
朝代：清
体裁：联

吾曹所学非章句；凡物可爱惟精神。
集句联
作者：何绍基
朝代：清
体裁：联

大开窗牖纳宇宙；醉与花鸟为交朋。
集句联
作者：何绍基
朝代：清
体裁：联

子固精神坡老气；茶山衣钵放翁诗。
集句联
作者：何绍基
朝代：清
体裁：联

平生好书仍好画；古者养民如养儿。
集句联
作者：何绍基
朝代：清
体裁：联

掉头独泛清溪月；挂笏看度南山云。
集句联
作者：何绍基
朝代：清
体裁：联

文章寿世魄力大；山水娱人岁月长。
集句联
作者：何绍基
朝代：清
体裁：联

文章清逸世少比；胸次广博天所闻。
集句联
作者：何绍基
朝代：清
体裁：联

时放青山来竹罅；步随流水觅溪源。
集句联
作者：何绍基
朝代：清
体裁：联

更得新诗写珠玉；想当逸气吞江湖。
集句联
作者：何绍基
朝代：清
体裁：联

杜陵评书贵瘦硬；李白落笔生云烟。
集句联
作者：何绍基
朝代：清
体裁：联

此叟神完中有恃；是心朝空夕了然。
集句联
作者：何绍基
朝代：清
体裁：联

水清石出鱼可数；地静人闲月自妍。
集句联
作者：何绍基
朝代：清
体裁：联

独立千载谁与友；自成一家始逼真。
集句联
作者：何绍基
朝代：清
体裁：联

远闻佳士辄心许；付与诗人洗眼看。
集句联
作者：何绍基
朝代：清
体裁：联

阮籍口无臧否语；陈登胸有敬恭人。
集字联
作者：何绍基
朝代：清
体裁：联

与其过纵何如谨；到得能成自会明。
集字联
作者：何绍基
朝代：清
体裁：联

且自思立足何地；岂可辄抗颜为师！
集字联
作者：何绍基
朝代：清
体裁：联

两世勋名郭仆射；一家书画李将军。
集字联
作者：何绍基
朝代：清
体裁：联

两京六朝富文史；三高八及挺才名。
集字联
作者：何绍基
朝代：清
体裁：联

两足不出门半尺；一室坐拥书百城。
集字联
作者：何绍基
朝代：清
体裁：联

九功惟叙使勿坏；百度得数而有常。
集字联
作者：何绍基
朝代：清
体裁：联

九品论存中正意；六书理悟史皇初。
集字联
作者：何绍基
朝代：清
体裁：联

习八分书，得陕本贵；存百家目，自隋志传。
集字联
作者：何绍基
朝代：清
体裁：联

习勤不置能损欲；闻过则喜真得师。
集字联
作者：何绍基
朝代：清
体裁：联

书城高大能藏道；心地光明始爱才。
集字联
作者：何绍基
朝代：清
体裁：联

书有鱼传人咫尺；门唯爵到地清高。
集字联
作者：何绍基
朝代：清
体裁：联

事到从容能合度；路当偪侧敢依人。
集字联
作者：何绍基
朝代：清
体裁：联

五香佛海真无地；百尺书城半倚天。
集字联
作者：何绍基
朝代：清
体裁：联

人传三异真名吏；古者九能可大夫。
集字联
作者：何绍基
朝代：清
体裁：联

人品比南极出地；此心如大月当天。
集字联
作者：何绍基
朝代：清
体裁：联

今既见心即见佛；子安知我不知鱼。
集字联
作者：何绍基
朝代：清
体裁：联

伦理只从天事见；功名贵自本心来。
集字联
作者：何绍基
朝代：清
体裁：联

何必开门，明月自然来入室；不须会友，古人无数是同心。
集字联
作者：何绍基
朝代：清
体裁：联

俯仰情文今与昔；纵横论列直而和。
集字联
作者：何绍基
朝代：清
体裁：联

入世须才更须节；传家积德还积书。
集字联
作者：何绍基
朝代：清
体裁：联

到从月地参真佛；且据书城作寓公。
集字联
作者：何绍基
朝代：清
体裁：联

前席争传宣室对；等身唯守鲁堂书。
集字联
作者：何绍基
朝代：清
体裁：联

力排众议，乃见独是；心师古人，自为一家。
集字联
作者：何绍基
朝代：清
体裁：联

力排异端，将军破贼；心存天理，行子还家。
集字联
作者：何绍基
朝代：清
体裁：联

功名盖世不矜伐；道德积身惟敬诚。
集字联
作者：何绍基
朝代：清
体裁：联

却为今疑思苦悟；须从异论见同心。
集字联
作者：何绍基
朝代：清
体裁：联

厌心悦目情文极；入地参天理数明。
集字联
作者：何绍基
朝代：清
体裁：联

参三六九易数，皇极斯寓；合百二十国书，鲁史乃兴。
集字联
作者：何绍基
朝代：清
体裁：联

友来辄入论文座；书就还思作跋人。
集字联
作者：何绍基
朝代：清
体裁：联

古文独祖卫东海；八分特数师宜官。
集字联
作者：何绍基
朝代：清
体裁：联

古易九家皆见圣；鲁论半部足匡时。
集字联
作者：何绍基
朝代：清
体裁：联

同心不隔一片月；时论惟高尺五天。
集字联
作者：何绍基
朝代：清
体裁：联

名书古画不易得；月阁烟寮相与清。
集字联
作者：何绍基
朝代：清
体裁：联

圣业须参齐鲁论；尚书并校古今文。
集字联
作者：何绍基
朝代：清
体裁：联

圣业颜曾，清名李郭；相才文富，士品裴王。
集字联
作者：何绍基
朝代：清
体裁：联

坐榻横书，升台校射；然香品画，对月开尊。
集字联
作者：何绍基
朝代：清
体裁：联

士礼守容台，本东鲁两圣人所定；佛书破藏海，是南朝众才子之文。
集字联
作者：何绍基
朝代：清
体裁：联

天爵在身，无官自贵；异书满室，其富莫京。
集字联
作者：何绍基
朝代：清
体裁：联

天爵崇高，初无阶级；书城割据，各异门涂。
集字联
作者：何绍基
朝代：清
体裁：联

如张子野真辞伯；是李将军乃画师。
集字联
作者：何绍基
朝代：清
体裁：联

子瞻却喜文与可；鲁直深知李伯时。
集字联
作者：何绍基
朝代：清
体裁：联

宣德道情文乃贵；明微谨始礼为宗。
集字联
作者：何绍基
朝代：清
体裁：联

家藏古史存疑是；天与高文割爱难。
集字联
作者：何绍基
朝代：清
体裁：联

对月横安高士榻；论文喜得古人书。
集字联
作者：何绍基
朝代：清
体裁：联

将相公侯，盖亦有命；射御书数，皆谓之文。
集字联
作者：何绍基
朝代：清
体裁：联

尚论情深容窃比；清修道合悟真如。
集字联
作者：何绍基
朝代：清
体裁：联

就己然情，知未来事；于独居地，见大众心。
集字联
作者：何绍基
朝代：清
体裁：联

尺书可当十部从事；名作便是五言长城。
集字联
作者：何绍基
朝代：清
体裁：联

居安思危介节见；积疑得悟清光来。
集字联
作者：何绍基
朝代：清
体裁：联

岂愿文才过屈宋；勤思圣道仰颜曾。
集字联
作者：何绍基
朝代：清
体裁：联

岂独安分守身为事；欲作顶天立地之人。
集字联
作者：何绍基
朝代：清
体裁：联

开尊忽见前身月；用世犹存半部书。
集字联
作者：何绍基
朝代：清
体裁：联

当如曾子日三省；更为张公加半思。
集字联
作者：何绍基
朝代：清
体裁：联

心光明定得初月；画本依微来晚烟。
集字联
作者：何绍基
朝代：清
体裁：联

心同佛定香烟直；目极天高海月升。
集字联
作者：何绍基
朝代：清
体裁：联

悟到前身应是月；数来益友莫如书。
集字联
作者：何绍基
朝代：清
体裁：联

悦心未厌无名画；积行唯收有用书。
集字联
作者：何绍基
朝代：清
体裁：联

情文欲共尊彝古；志节应争日月光。
集字联
作者：何绍基
朝代：清
体裁：联

意之所忽，过从此长；众有同欲，功不可居。
集字联
作者：何绍基
朝代：清
体裁：联

戴圣祖高堂，士礼从知家相作；子长事安国，尚书真见古文来。
集字联
作者：何绍基
朝代：清
体裁：联

才名挺出如东野；佛理清深是子瞻。
集字联
作者：何绍基
朝代：清
体裁：联

才名震溢李供奉；画理清深王右丞。
集字联
作者：何绍基
朝代：清
体裁：联

指麾文府才思盛；冠冕人伦道德尊。
集字联
作者：何绍基
朝代：清
体裁：联

揆高度深，九数所极；指事会意，六书之纲。
集字联
作者：何绍基
朝代：清
体裁：联

无端开合电明野；不事安排月到天。
集字联
作者：何绍基
朝代：清
体裁：联

时事亦当参古礼；人为不敢恃天功。
集字联
作者：何绍基
朝代：清
体裁：联

时闻其过我尤喜；愿同此心君莫疑。
集字联
作者：何绍基
朝代：清
体裁：联

明月同行如故友；异书难得比高官。
集字联
作者：何绍基
朝代：清
体裁：联

明理自平居，莫到有事时存两端念；置身须得地，当为从古来第一等人。
集字联
作者：何绍基
朝代：清
体裁：联

月寮烟阁标清兴；文府书城纵道心。
集字联
作者：何绍基
朝代：清
体裁：联

有三尺地身可坐；到五更时心自清。
集字联
作者：何绍基
朝代：清
体裁：联

有功不伐，闻过则喜；为道日损，积德能升。
集字联
作者：何绍基
朝代：清
体裁：联

未须百事必如意；且喜六时长见书。
集字联
作者：何绍基
朝代：清
体裁：联

校书得理目如电；直节能光心比金。
集字联
作者：何绍基
朝代：清
体裁：联

校理异文天禄阁；从容清绩盖公堂。
集字联
作者：何绍基
朝代：清
体裁：联

正言须比鲁宗道；高士争如张志和。
集字联
作者：何绍基
朝代：清
体裁：联

武将宣威，自天而下；文臣纪盛，如日之升。
集字联
作者：何绍基
朝代：清
体裁：联

深堂有月同参佛；清昼无人自检书。
集字联
作者：何绍基
朝代：清
体裁：联

清香满堂佛应喜；明月出海天为高。
集字联
作者：何绍基
朝代：清
体裁：联

烟清忽见一勾月；人定微闻百和香。
集字联
作者：何绍基
朝代：清
体裁：联

然名香宜对古画；见明月又来故人。
集字联
作者：何绍基
朝代：清
体裁：联

爱道天开文府贵；无心月到画堂深。
集字联
作者：何绍基
朝代：清
体裁：联

特立独行有如此；进德修业须及时。
集字联
作者：何绍基
朝代：清
体裁：联

率意不知行径晚；遂心时得异书藏。
集字联
作者：何绍基
朝代：清
体裁：联

画本纷披来野意；文辞古怪亦天真。
集字联
作者：何绍基
朝代：清
体裁：联

目未曾见莫言怪；心所不安斯谓危。
集字联
作者：何绍基
朝代：清
体裁：联

直谅喜来三径友；纵横富有百城书。
集字联
作者：何绍基
朝代：清
体裁：联

真辅相才葵向日；大光明地月当门。
集字联
作者：何绍基
朝代：清
体裁：联

瞻言古人，便若同世；措置难事，无如平时。
集字联
作者：何绍基
朝代：清
体裁：联

知人其难九德贵；闻过则喜百世师。
集字联
作者：何绍基
朝代：清
体裁：联

纵横百家，才大如海；安坐一室，意古于天。
集字联
作者：何绍基
朝代：清
体裁：联

纵目古今还自省；侧身天地一无言。
集字联
作者：何绍基
朝代：清
体裁：联

置身古人敢不勉；美利天下终无言。
集字联
作者：何绍基
朝代：清
体裁：联

美富文才传左国；清微画品数南宗。
集字联
作者：何绍基
朝代：清
体裁：联

若知者行其所无事；故君子名之必可言。
集字联
作者：何绍基
朝代：清
体裁：联

藏异书贵得初本；收古画须检裂文。
集字联
作者：何绍基
朝代：清
体裁：联

行事莫将天理错；立身当与古人争。
集字联
作者：何绍基
朝代：清
体裁：联

行路有何难，我曾从天柱九疑终南紫阁太室三涂，直到上京王者地；得师真不易，所愿与高堂二戴安国子长相如正则，同依东鲁圣人家。
集字联
作者：何绍基
朝代：清
体裁：联

见人之过，如已有失；于礼既得，即心所安。
集字联
作者：何绍基
朝代：清
体裁：联

诚存修省取诸震；德积高大贵能升。
集字联
作者：何绍基
朝代：清
体裁：联

诚意功夫唯谨独；匡时事业贵知人。
集字联
作者：何绍基
朝代：清
体裁：联

谨其常而权自足；深于情者才始真。
集字联
作者：何绍基
朝代：清
体裁：联

身修天爵贵无比；心有菩提香益清。
集字联
作者：何绍基
朝代：清
体裁：联

道心尚见今犹古；辞令能无抗与卑。
集字联
作者：何绍基
朝代：清
体裁：联

金台名士高前席；紫府真人校异书。
集字联
作者：何绍基
朝代：清
体裁：联

长官且喜传三异；宰相还同论十思。
集字联
作者：何绍基
朝代：清
体裁：联

闻常言辄有至理；爱别致便非本心。
集字联
作者：何绍基
朝代：清
体裁：联

闻道何时常恐暮；置身有地未辞高。
集字联
作者：何绍基
朝代：清
体裁：联

闻道真人在姑射；愿从古佛入菩提。
集字联
作者：何绍基
朝代：清
体裁：联

高位尚须闻过友；美名不废等身书。
集字联
作者：何绍基
朝代：清
体裁：联

高士还如戴安道；乡侯合置王无功。
雨舲中丞赐和拙诗兼和坡公海市篇见柬奉答两篇
作者：何绍基
朝代：清

诗人之识靡不空，泰山化入秋毫中。诗人之才无不有，一弹指现琼瑶宫。怪公刻画到霜叶，要将染缋分天工。五莲双劳本一气，直赴东海如奔龙。正好奇游构妙圣，全收昔遁傲髯翁。如何舍去不一顾，径与海若论雌雄。我思楼阁城市世上景，沧溟所乏非为穷。假借人间作奇幻，无乃滞相难销融。况闻瀛裨接浩淼，悬乌菟色万灵钟。本自初天混空有，肯与浮世争啬丰。道人语我生灭性，尘镜渐露新磨铜。还将蠡见重叩请，大言静听泱泱风。吾生往事过眼空，三四十年真梦中。回思冠岁侍蜺节，学造险语投鲛宫。于今望洋已却走，自甘老懒难求工。先生卓然道战胜，诗力如虎书如龙。岂惟惊走钓鳌客，正宜游戏狎鸥翁。噫余辇下久留滞，纷纷坛坫连群雄。江河畎浍各异量，工拙何问通与穷。名篇叠枉珠玉赠，性光果与文章融。痴孙索看强解事，扶床作赋怜阿钟。寻梅渐作岁寒计，盼雪又祝来年丰。谬期陶铸到多士，自愧印劣如顽铜。衮衣归来定何日，輶轩采遍三齐风。
雨舲中丞赐和拙诗兼和坡公海市篇见柬奉答两篇·其一
作者：何绍基
朝代：清

诗人之识靡不空，泰山化入秋毫中。诗人之才无不有，一弹指现琼瑶宫。怪公刻画到霜叶，要将染缋分天工。五莲双劳本一气，直赴东海如奔龙。正好奇游构妙圣，全收昔遁傲髯翁。如何舍去不一顾，径与海若论雌雄。我思楼阁城市世上景，沧溟所乏非为穷。假借人间作奇幻，无乃滞相难销融。况闻瀛裨接浩淼，悬乌菟色万灵钟。本自初天混空有，肯与浮世争啬丰。道人语我生灭性，尘镜渐露新磨铜。还将蠡见重叩请，大言静听泱泱风。
雨舲中丞赐和拙诗兼和坡公海市篇见柬奉答两篇·其二
作者：何绍基
朝代：清

吾生往事过眼空，三四十年真梦中。回思冠岁侍蜺节，学造险语投鲛宫。于今望洋已却走，自甘老懒难求工。先生卓然道战胜，诗力如虎书如龙。岂惟惊走钓鳌客，正宜游戏狎鸥翁。噫余辇下久留滞，纷纷坛坫连群雄。江河畎浍各异量，工拙何问通与穷。名篇叠枉珠玉赠，性光果与文章融。痴孙索看强解事，扶床作赋怜阿钟。寻梅渐作岁寒计，盼雪又祝来年丰。谬期陶铸到多士，自愧印劣如顽铜。衮衣归来定何日，輶轩采遍三齐风。
题吴子苾襄阳唐志拓本
作者：何绍基
朝代：清

忆昔戊子冬十月，舟行瑟缩抵樊口。芒鞋徒步叩郡阁，骑马携朋陟岘首。诸葛羊杜莽销歇，万古斜阳照杯酒。归途却过鹿门院，空堂断坡垂古柳。眼明忽见唐两碣，俨若彝釴森左右。西城梁君夏侯氏，词翰流传均不朽。细扪尘壁仞题字，知是吴君手蒐取。波涛莽齧失堆陇，文字突出灿星斗。使君为我屡吁唶，襄州近事君谂否。江堤坏自十年来，神沙恒见白日走。高楼大屋化浮槎，古冢漂流更何有。安得人人似吴君，功同掩髂意长久。咄嗟拓赠呼毡椎，閟匿收藏俪琼玖。五秋历录长相忆，一笑长安乍携手。金石恢我眼中福，风论妙参霞外友。今日何日烟雨冷，入门告君以重九。菊花琐屑君不嫌，破帽欹斜吾岂偶。古光空复绚苏斋，春艇回思探越纽。却还视我襄上拓，记忆夙昔神斗擞。云空雨歇诗梦寒，叹息当年贤太守。
题程木庵所藏彝器拓本
作者：何绍基
朝代：清

羊戈辛爵虢周钟，让老图形注考工。家学未荒蟫藻碧，古光先证雁镫红。珊瑚错落交柯树，竹屋辉煌贯月虹。却笑木庵心似木，间中雕尽古来虫。
黄鹤楼仙枣亭联
作者：何绍基
朝代：清
体裁：联

千年仙枣不留核；五月落梅犹有花。
黄鹤楼联
作者：何绍基
朝代：清
体裁：联

我自千里而来，看江上梅花，已开到红羊劫后；谁云一去不返，听楼中玉笛，又吹起黄鹤高飞。
鹊江怀古
作者：何绍源
朝代：清
体裁：七言律诗

江头草树绿参差，鹊岸曾经百万师。击柝赭圻完内缮，飞艟贵口策前麾。矶巉乍讶霜戈列，浪激犹疑画角吹。四海于今烽焰静，瑞云千里望无涯。
平台雪
作者：何经愉
朝代：清

高卧旧梁园，风流叹歇绝。不见古时人，但见古时雪。今人孰与古人齐，古雪何如今雪洁。平台一凸千年痕，冷艳寒光耿未灭。万斛珠玑飞碧空，清冷池边墨浪热。南冠有客悲华颠，吹上头颅不可刷。一曲《阳春》和者稀，山耸吟肩冻欲折。虚窗瞥见梅花魂，五夜遥情为谁结。
钓竿歌
作者：何经愉
朝代：清

良人在何许，言钓河之湄。望涯不可渡，浩渺令心悲。持竿出门去，枯杨未生稊。飞絮今如雪，寂寞愆归期。郎作钓鱼竿，妾作钓鱼丝。不逐悲风断，长得相提携。郎作钓鱼丝，妾作钓鱼钩，不随流水没，长得相沈浮。沈浮两不见，歌残泪如霰。
长歌行
作者：何经愉
朝代：清

二曜走堂堂，群动趋扰扰。萌卵迄归根，纷纭角智巧。瑶池葬王母，仙姿亦枯槁。蟪蛄哭乔松，徒自伤怀抱。荒丘聚腐骨，谁为问寿夭。志士重修能，抽心似春草。何以垂不朽，立身贵及早。光阴无处买，泉刀曷足宝。铜龙逐金鸡，错迭催昏晓。海岛遇彭聃，须眉霎时老。
孤舟吟
作者：何维棣
朝代：清

倦马嘶旧都，宾鸿归故林。念我远游客，恒年滞江浔。登楼眺南天，家园晻云岑。矧兹秋气凉，关河红叶深。严霜肃大野，宵风吹我襟。荣利讵不羡，羁思固难任。既触梁鸿悲，谁怜庄舄吟。
感怀
作者：何维棣
朝代：清

肯信村廛有是非，年来阅世学忘机。枕中车毂难妨梦，画里江船且当归。北地有人耕陆海，西山终古送斜晖。惊心寒雁程三万，似避刀弦并力飞。
游峨眉归偶成
作者：何维棣
朝代：清

海南笠屐遍经过，咫尺仙乡不到何？未倚青冥追太白，空谈翠埽笑东坡。心知吾道高深在，身入名山福寿多。宝瑟琼箫殊好事，一筇五日踏三峨。
游鹿鸣山歌
作者：何维棣
朝代：清

仙都昂首标孤青，谁与抗者惟鹿鸣。仙人遗鹿说悠渺，东坡有诗山乃名。以人传物物传地，胜游文藻垂千龄。长公龛侧岩花馨，曲廊下俯南宾城。左枕青牛右白马，波光云气纷阴晴。古窦纬藤萝，流泉甘且清。炎天日方午，累榭风泠泠。绿阴为海不知暑，岷水西来如带萦。地属公家百不禁，往往呼卢远心无杂迹，随在得真还。阅世摩孤剑，围书坐万山。雪天生气出，人海寄身閒。愧少匡时略，梅花且闭关。
麓山怀古
作者：何维棣
朝代：清

谕苗台下雨如烟，天马浮岚落眼前。往日旌旗馀杀气，至今桴鼓出群贤。橘洲屡阻和夷策，西屿争传檄蜀篇。寄语防边诸将吏，异时灵麓即燕然。
袁崇焕祠联
作者：何耘劬
朝代：清
体裁：联

天命有归，万里长城宜自坏；人心不死，千秋直道任公评。
萤火
作者：何良球
朝代：清
体裁：七言律诗

托身腐草类原微，巧化丹心趁夜飞。穿去池边星弄影，飘来林际树生辉。为囊隐约临书卷，代烛光芒上客衣。天宝诗人怜汝切，霜寒十月欲何归。
访徐程叔先生不遇
作者：何良球
朝代：清
体裁：古风

亭午出东皋，游目荡胸臆。见此银塘水，素波起寒色。中有鹜与凫，翩翩得所息。褰裳欲从之，高翥云中翼。譬彼海滨鸥，忘机或可即。鸿飞且冥冥，天首何由弋。窥户阗无人，遐踪不可测。
题王澹音环青阁稿
作者：何若琼
朝代：清

东南佳胜数娄江，门第乌衣画戟双。一片横云山色好，眉痕淡写月当窗。
东斋
作者：何若瑶
朝代：清

东斋无客来，萧然惬幽独。随抽架上书，展向窗间读。夜来微雨过，无声入深竹。晓闻双雀语，万叶新如沐。物性各得所，吾生安不足。何必希至人，虑淡自无欲。
挽易容之联
作者：何若瑶
朝代：清
体裁：联

地□天惊，千里招魂，碧血尚无归榇路；父忠子孝，九原抱憾，白头犹有倚闾人。
送友人别
作者：何若瑶
朝代：清

西风吹木叶，一夜别长条。送客临江浒，青林落晚潮。何时一樽酒，相对且停桡。明日沙边雁，归云入望遥。何如不相见，相见又相离。桃柳秋多雨，攀条赠别时。江亭风笛晚，小住益凄其。明镜朝来看，霜华上鬓丝。
送友人别·其一
作者：何若瑶
朝代：清

西风吹木叶，一夜别长条。送客临江浒，青林落晚潮。何时一樽酒，相对且停桡。明日沙边雁，归云入望遥。
送友人别·其二
作者：何若瑶
朝代：清

何如不相见，相见又相离。桃柳秋多雨，攀条赠别时。江亭风笛晚，小住益凄其。明镜朝来看，霜华上鬓丝。
饮酒
作者：何若瑶
朝代：清

夜来细雨闻啼鸦，晓来红日朝窗纱。春光烂漫浩无著，散作千树万树樱桃花。可怜飞花飞不住，可奈春来又春去。我如胡蝶替共愁，约束春光入诗句。东风一片湖上来。碧云似水添春醅。一首新诗一斗酒，大笑春光归我手。醉化春光何处飞，流莺日日啼花枝。
赠周嘉璧联
作者：何萼联
朝代：清
体裁：联

斯文矜贵琅玕笔；吾道清甜苜蓿盘。
江行
作者：何西泰
朝代：清

风急正扬舲，空江望渺冥。群山趋北固，九派汇南溟。别浦迢迢绿，平芜漠漠青。临流发长啸，身世一浮萍。
积雨
作者：何西泰
朝代：清

积雨楚云平，连朝未肯晴。井梧一叶落，万户生秋声。衰草前村路，空江独夜情。洞庭有归思，吹笛到天明。
挽张之洞联
作者：何见扬
朝代：清
体裁：联

天生异人，具匡刘韩苏李郭才猷，艰难宏济；民思遗爱，合燕晋吴楚蜀粤数省，尸祝弗谖。
挽吴钟骏联
作者：何谷贻
朝代：清
体裁：联

廿载六乘轺，化雨覃敷，藻鉴两朝推领袖；七闽三驻节，使星遽陨，瓣香十郡哭渊源。
挽张锡田联
作者：何谷贻
朝代：清
体裁：联

凶耗何来，扫径刚迎王粲履；知音有几，临风欲碎伯牙琴。
贺李太母寿联
作者：何谷贻
朝代：清
体裁：联

画荻子成名下士；餐花人羡女中仙。
晚出西郭口号
作者：何贯曾
朝代：清

风尘冉冉策青骊，草际凉风感鬓丝。绿水数湾通獬豸，碧城一带守熊罴。傍河野艇分沙嘴，落日寒蝉抱柳枝。司马赋成尊酒尽，凌云缥渺是何时。
戏题书塾门联
作者：何逢僖
朝代：清
体裁：联

园日涉而成趣；门虽设而常关。
送林又眉令犍为
作者：何逢僖
朝代：清

嘉陵风景画难成，羡尔飘然捧檄行。路入蚕丛千嶂合，江回巴字一帆轻。衙斋昼永花当座，官阁春深鸟唤名。还有故园佳绝味，绛囊鲜擘玉晶莹。
即事
作者：何道生
朝代：清

黄昏风雨暗书帏，客里逢春春又归。一段间情无著处，杏花零乱柳花飞。
同人集双藤书屋罗两峰曹友梅张水屋合作一图纪事
作者：何道生
朝代：清

三人合画议谁始，两峰友梅张风子。铺将一幅溪藤纸，笔声飒飒风生耳。一气呵成十五指，烘染如以水济水。是时木脱秋气高，仿佛满屋生风涛。瀑布下注势千尺，飞流倒溅茅堂茅。一株两株树磊砢，三人五人恣游遨。顿令座客发遐想，栩栩竞欲凌云翱。呜呼两峰友梅张风子，肝胆一家乃如此。吾欲合传一篇续画史。
忻州牧汪君重修元遗山墓立祠访其裔孙主之盛举也赋寄二律
作者：何道生
朝代：清

晋国畸人元裕之，金源文献独维持。兴亡尽入诗千首，磊块难消酒百卮。一代典章谁信史，中州坛坫此雄师。浣花心事坡翁笔，不及成都有旧祠。遗迹重寻野史亭，秀容城畔草青青。剧怜抔土余荒陇，特洗残碑认旧铭。此事使君堪不朽，谁言词客竟无灵。云礽今日还祠庙，应有精魂下杳冥。
忻州牧汪君重修元遗山墓立祠访其裔孙主之盛举也赋寄二律·其二
作者：何道生
朝代：清

遗迹重寻野史亭，秀容城畔草青青。剧怜抔土余荒陇，特洗残碑认旧铭。此事使君堪不朽，谁言词客竟无灵。云礽今日还祠庙，应有精魂下杳冥。
秋雨招蒲快亭小饮
作者：何道生
朝代：清

客梦因秋远，新凉逐雨生。涨侵沙路软，风飐葛衣轻。酒爱闲居中，诗从懒出成。颓然北窗下，书卷任纵横。
虞美人忻州牧汪君重修元遗山墓立祠访其裔孙主之盛举也赋寄二律·其一
作者：何道生
朝代：清
体裁：七言律诗

晋国畸人元裕之，金源文献独维持。兴亡尽入诗千首，磊块难消酒百卮。一代典章谁信史，中州坛坫此雄师。浣花心事坡翁笔，不及成都有旧祠。
明湖泛月
作者：何邻泉
朝代：清

居然瀛岛近，夜色快幽寻。荷芰浮香净，楼台倒影深。谁家飞玉笛，隔水咽瑶琴。游赏七桥畔，悠悠物外心。
登会波楼望鹊华二山
作者：何邻泉
朝代：清
体裁：七言律诗

春云漠漠绕层楼，独倚危栏放醉眸。远水清光明树隙，两山黛色上城头。空留丹灶烟深护，孤起金舆翠欲流。忽忆吴兴传妙墨，此身如在画中游。
料丝宝鼎灯歌
作者：何采
朝代：清
体裁：古风

弈弈复弈弈，照见满堂客。七襄纬出天孙机，五色练同女娲石。熔将香粳凝采液，九华一枝黍千粒。君不见，老农停锄望离毕。
送田髴渊归里
作者：何采
朝代：清
体裁：七言律诗

支枕南荣总不关，论心惟尔足孤攀。人来百尺层楼上，名在千金一字间。莫谓烟波输杜曲，更期风雨式机山。相看共此浮云意，出岫归溪只等闲。
挽吴可读联
作者：何金寿
朝代：清
体裁：联

正命效孤忠，遂令少海朝宗，奕世昭华承统绪；攀髯得死所，从此蓟门吊古，千秋抔土傍山陵。
贵州光武庙联
作者：何金寿
朝代：清
体裁：联

旧说本无稽，想四百年火德承家，福受王明，或应占井勿幕耳；中兴今再见，看廿八将云台画像，生逢景运，可但作壁上观乎。
挽张之洞联
作者：何霁峰
朝代：清
体裁：联

玉宇正高寒，风度楼前黄鹤去；香山陈讽谕，天津桥上杜鹃哀。
贺岳父林梅九寿联
作者：何震亨
朝代：清
体裁：联

以曲蘖陶情，寓醒于醉；有文章名世，处约能亨。
贺岳父林梅九寿联
作者：何震亨
朝代：清
体裁：联

名世有传文，词坛早誉；陶情聊乐圣，酒国长春。
哭丁叔雅
作者：何震彝
朝代：清

丰顺公子囊无钱，江湖亡命来幽燕。承平雅尚不能改，锦衣玉貌非当年。万人如海且卜居，不好结客仍收书。高馆请回俗士驾，门前长者容停车。壁间悬有唐代琴，自云价值千黄金。朱弦疏越一再鼓，入耳全非时世音。三月来为津上游，投我一牍诗妍修。恐负春明好花事，小憩旋作还京谋。俯仰多故不称意，苦事留连忘归计。厌役精魂与世牵，早轻仕宦甘天弃。昨闻人言捐馆舍，初聆使我殊疑讶。别有聱牙古性情，或者荒伧工诅骂。无隅忽至挥涕谈，曾罗佳侠俱脱骖。诗工能穷且致死，行将归骨天之南。泗州节府园中筵，胡床同踞拥名篇。嘉宾贤主相殂落，我对沧冥一泫然。
忆伯严南中
作者：何震彝
朝代：清

汲汲修途频顾影，悠悠息壤且徵疑。清言郭象能为累，狂态袁羊未是奇。长铗吹来心止水，尘冠弹出鬓成丝。平生微意趋江海，终有才难泪尽时。
感述二首
作者：何震彝
朝代：清

人言知名士，往往不适用。岂真如画饼，此意尤可痛。诸葛未出户，南阳甘抱瓮。淡泊兼宁静，或为驵竖弄。愿酬鱼水欢，礼遇抑何重。种桑八百株，廉约聊自奉。魏武遗名香，受取作清供。设遘主忧疑，薏苡同搆讼。小节原不论，大义当驭众。持此告细儒，相望亦梦梦。吾性故方峭，謇直宜自许。有时屈刚肠，宛转为儿女。俯视九流人，虚诞相誇诩。阘茸必见全，何为好健举。临财不审度，恣心任去取。偶遭侪辈轻，豪夺复谁予。吴君重然诺，一剑酬死侣。淮阴报漂母，投金默无语。朋僚肆往还，忘形失尔汝。直谅或可亲，蒐琐难与处。
感述二首·其一
作者：何震彝
朝代：清

人言知名士，往往不适用。岂真如画饼，此意尤可痛。诸葛未出户，南阳甘抱瓮。淡泊兼宁静，或为驵竖弄。愿酬鱼水欢，礼遇抑何重。种桑八百株，廉约聊自奉。魏武遗名香，受取作清供。设遘主忧疑，薏苡同搆讼。小节原不论，大义当驭众。持此告细儒，相望亦梦梦。
感述二首·其二
作者：何震彝
朝代：清

吾性故方峭，謇直宜自许。有时屈刚肠，宛转为儿女。俯视九流人，虚诞相誇诩。阘茸必见全，何为好健举。临财不审度，恣心任去取。偶遭侪辈轻，豪夺复谁予。吴君重然诺，一剑酬死侣。淮阴报漂母，投金默无语。朋僚肆往还，忘形失尔汝。直谅或可亲，蒐琐难与处。
扬州怀古十六首
作者：何震彝
朝代：清

邗水滔滔日夜流，珠歌翠舞古扬州。伤心怕问南朝事，璧月琼花总惹愁。马上新声奏管弦，春江花月自年年。官河杨柳今犹在，夜夜西风泣杜鹃。繁华事业等微虫，闪闪浮光一瞥空。惟有馀燐最得意，夜深来往豆花丛。落英如雪扑河滨，画桨双摇淡荡春。十丈锦帆游不返，玉钩斜畔葬宫人。回廊环抱蜀冈斜，高阁层檐碍落霞。怪石倾敧衰草乱，昔年亭馆属谁家？勋名过眼似烟云，一角荒山罨夕曛。石马半摧翁仲卧，路人遥指叶公坟。丞相祠堂冷碧苔，鹤归华表舞徘徊。千年地下苌宏血，化作枝头万点梅。绿阴深处鹧鸪啼，满目苍凉望欲迷。昔日使君修禊地，虹桥飞跨夕阳西。长堤屈曲柳阴斜，云影波光水一涯。剩有荒祠残照里，西风愁煞白蘋花。旷代风骚让此楼，一篇釐订足千秋。通人已往精灵在，应有文光射斗牛。扬子秋深落寞潮，昏黄冷月咽琼箫。谁知蔓草荒烟外，即是当年拱四桥。南柯作郡忒匆匆，富贵原来在梦中。蚁穴功名真猥琐，犹留故宅郭门东。楼阁玲珑百宝装，延和奢丽甲维扬。最怜纸醉金迷地，转瞬都成瓦砾场。尘寰游戏地行仙，鸟篆云章泄秘诠。可惜伧夫浑不识，玉勾洞里日如年。掘来古镜字模糊，秋雨雷塘宿草枯。拂拭菱华长太息，君王曾照好头颅。荒山野水绕柴门，镂槛文欃不复存。减却二分明月色，司勋重到也销魂。
扬州怀古十六首·其一
作者：何震彝
朝代：清

邗水滔滔日夜流，珠歌翠舞古扬州。伤心怕问南朝事，璧月琼花总惹愁。
扬州怀古十六首·其七
作者：何震彝
朝代：清

丞相祠堂冷碧苔，鹤归华表舞徘徊。千年地下苌宏血，化作枝头万点梅。
扬州怀古十六首·其三
作者：何震彝
朝代：清

繁华事业等微虫，闪闪浮光一瞥空。惟有馀燐最得意，夜深来往豆花丛。
扬州怀古十六首·其九
作者：何震彝
朝代：清

长堤屈曲柳阴斜，云影波光水一涯。剩有荒祠残照里，西风愁煞白蘋花。
扬州怀古十六首·其二
作者：何震彝
朝代：清

马上新声奏管弦，春江花月自年年。官河杨柳今犹在，夜夜西风泣杜鹃。
扬州怀古十六首·其五
作者：何震彝
朝代：清

回廊环抱蜀冈斜，高阁层檐碍落霞。怪石倾敧衰草乱，昔年亭馆属谁家？
扬州怀古十六首·其八
作者：何震彝
朝代：清

绿阴深处鹧鸪啼，满目苍凉望欲迷。昔日使君修禊地，虹桥飞跨夕阳西。
扬州怀古十六首·其六
作者：何震彝
朝代：清

勋名过眼似烟云，一角荒山罨夕曛。石马半摧翁仲卧，路人遥指叶公坟。
扬州怀古十六首·其十
作者：何震彝
朝代：清

旷代风骚让此楼，一篇釐订足千秋。通人已往精灵在，应有文光射斗牛。
扬州怀古十六首·其十一
作者：何震彝
朝代：清

扬子秋深落寞潮，昏黄冷月咽琼箫。谁知蔓草荒烟外，即是当年拱四桥。
扬州怀古十六首·其十三
作者：何震彝
朝代：清

楼阁玲珑百宝装，延和奢丽甲维扬。最怜纸醉金迷地，转瞬都成瓦砾场。
扬州怀古十六首·其十二
作者：何震彝
朝代：清

南柯作郡忒匆匆，富贵原来在梦中。蚁穴功名真猥琐，犹留故宅郭门东。
扬州怀古十六首·其十五
作者：何震彝
朝代：清

掘来古镜字模糊，秋雨雷塘宿草枯。拂拭菱华长太息，君王曾照好头颅。
扬州怀古十六首·其十六
作者：何震彝
朝代：清

荒山野水绕柴门，镂槛文欃不复存。减却二分明月色，司勋重到也销魂。
扬州怀古十六首·其十四
作者：何震彝
朝代：清

尘寰游戏地行仙，鸟篆云章泄秘诠。可惜伧夫浑不识，玉勾洞里日如年。
扬州怀古十六首·其四
作者：何震彝
朝代：清

落英如雪扑河滨，画桨双摇淡荡春。十丈锦帆游不返，玉钩斜畔葬宫人。
日暮
作者：何震彝
朝代：清

日暮谛思无尽意，万缘攫取入怀来。高名赫赫能为祸，薄俗纷纷几见哀。蕃酒漉唇忘暑暍，佛书遮眼积尘埃。从渠拨置人间事，侧枕酣眠息似雷。
春夜
作者：何震彝
朝代：清

密树驻春色，虚轩生夜凉。主人恣幽讨，携策离层堂。流景一何迅，云物森清苍。疏星入波碎，残雾濛天长。有怀不少替，晞晞夜未央。重厓月痕匿，空林烟丝香。风景自尔殊，沦此荒遐乡。嘉客罕见存，谁与倾壶觞。
春燕
作者：何震彝
朝代：清

空庭微雨湿吟魂，海燕双飞昼掩门。绮栋初营新垒样，玳梁犹识旧巢痕。愁生江北垂杨岸，梦绕辽西落叶村。日向名园览花事，故关乡思更何论。乌桕曾经十度霜，重来游迹遍横塘。好偕翠爵栖瑶砌，不共金鹅宿石箱。调舌宛歌清夜曲，呼群同拜牡丹王。画堂春暖呢喃语，怕过长安旧日坊。萧条门巷怅乌衣，太息繁华过眼非。掠水清溪桃叶艳，衔泥曲径杏花稀。穿林每扑残英落，绕槛还迎弱絮飞。终是傍人门户事，天涯怊怅意多违。轻身窈窕亦堪怜，玉剪红襟舞碧烟。春日秾华空旖旎，秋来别绪更缠绵。扬州梦好刚三月，绝域人归又一年。白燕名庵传妙咏，词人佳兴正无边。
春燕·其一
作者：何震彝
朝代：清

空庭微雨湿吟魂，海燕双飞昼掩门。绮栋初营新垒样，玳梁犹识旧巢痕。愁生江北垂杨岸，梦绕辽西落叶村。日向名园览花事，故关乡思更何论。
春燕·其三
作者：何震彝
朝代：清

萧条门巷怅乌衣，太息繁华过眼非。掠水清溪桃叶艳，衔泥曲径杏花稀。穿林每扑残英落，绕槛还迎弱絮飞。终是傍人门户事，天涯怊怅意多违。
春燕·其二
作者：何震彝
朝代：清

乌桕曾经十度霜，重来游迹遍横塘。好偕翠爵栖瑶砌，不共金鹅宿石箱。调舌宛歌清夜曲，呼群同拜牡丹王。画堂春暖呢喃语，怕过长安旧日坊。
春燕·其四
作者：何震彝
朝代：清

轻身窈窕亦堪怜，玉剪红襟舞碧烟。春日秾华空旖旎，秋来别绪更缠绵。扬州梦好刚三月，绝域人归又一年。白燕名庵传妙咏，词人佳兴正无边。
楼阴
作者：何震彝
朝代：清

楼阴晚望一忻然，夕照微殷落酒边。倒吸山光分积潦，碎分霞影散诸天。林间暗雨晴犹滴，阶次疏花坠更鲜。为语城头霜鬓叟，承蜩抱瓮亦多缘。
诵伯严近诗却寄
作者：何震彝
朝代：清

诗垒摩空悍且坚，不闻垂老减精专。直追雪唱难赓续，静葆冬心肯弃捐。团扇风标閒处识，丹炉火候定中圆。苦怜顽钝无高咏，江海羁违敢浪传。
读元遗山集四首
作者：何震彝
朝代：清

燕都文士能谐雅，滏水高名一代间。座上从容吟野菊，更无人道赵閒閒。曾得江湖盘辟乐，风阴野色互霏微。迟招红袖重城出，仆射陂头薄醉归。希颜投老殢吟身，华屋高资入劫尘。喜见云山能动色，崧邱僵卧太愁人。横波亭子压飞流，亡国哀弦激素秋。幕府空悲青口帅，擎杯倚剑看神州。
读元遗山集四首·其一
作者：何震彝
朝代：清

燕都文士能谐雅，滏水高名一代间。座上从容吟野菊，更无人道赵閒閒。
读元遗山集四首·其三
作者：何震彝
朝代：清

希颜投老殢吟身，华屋高资入劫尘。喜见云山能动色，崧邱僵卧太愁人。
读元遗山集四首·其二
作者：何震彝
朝代：清

曾得江湖盘辟乐，风阴野色互霏微。迟招红袖重城出，仆射陂头薄醉归。
读元遗山集四首·其四
作者：何震彝
朝代：清

横波亭子压飞流，亡国哀弦激素秋。幕府空悲青口帅，擎杯倚剑看神州。
赠杨云史二首
作者：何震彝
朝代：清

冰雪杨云史，风流世绝伦。歌诗传海内，肝胆得天真。一座呼才子，前身是美人。有妻似红萼，应忆竹西春。歌吹扬州路，云骈下七襄。愿为才子妇，争羡紫薇郎。灯火生春色，星辰待夜妆。双修兼福慧，不换白云乡。
赠杨云史二首·其一
作者：何震彝
朝代：清

冰雪杨云史，风流世绝伦。歌诗传海内，肝胆得天真。一座呼才子，前身是美人。有妻似红萼，应忆竹西春。
赠杨云史二首·其二
作者：何震彝
朝代：清

歌吹扬州路，云骈下七襄。愿为才子妇，争羡紫薇郎。灯火生春色，星辰待夜妆。双修兼福慧，不换白云乡。
西山望海
作者：何霟
朝代：清

木脱山高眼了然，更当晴午不生烟。明明海色遥含日，白白霜痕竫贴天。无那崖门思往事，若为蓬岛挟飞仙。平生几许乘桴意，尽在临风引领前。
月夜宿石砧岭
作者：何青
朝代：清
体裁：古风

晨策恣幽寻，日暮中途歇。未梯绝巘云，先卧孤岭月。林籁响喁于，山泉流瀄汩。气清空谷寒，露下高岩洁。周遭天宇净，遥峰露崒嵂。安得凌绝顶，飞觞和玉屑。相看兴不违，近阻情弥切。虽获荡喧嚣，还令神超越。僧房危榻支，不寐迟明发。
朱竹君先生斋消寒咏瓶中月季花
作者：何青
朝代：清
体裁：七言律诗

凋残处处转双蓬，向晚芳苞孕小丛。薄植宁甘群卉后，韶华却许四时同。瓶能续命何妨折，炉可回温欲借烘。丈席人来刚立雪，对花一似坐春风。
挽彭玉麟联
作者：何高甲
朝代：清
体裁：联

奇绩付史官，剩野鹤片云，问当年孤忠记否；闲情余画笔，看梅花数点，比我公清节何如。
莺啼序·同人泛舟水绘庵，用彭骏孙先生闺情韵
作者：佘仪曾
朝代：清
体裁：词

四皓俱官，剩一佚、等于倦鸟。结庐处、岭匿峰盘，褰裳常在云杪。如我愁多绿鬓改，投林雨破青春晓。又柳殷花瘦，懊恨向来欢少。粉堞邀宾，画溪捩舵，空水拖晴缟。望霏微、天湛游丝，夭桃日下风扫。濯沧溟、身侧飞岑，咏潇湘、吾生可了。恐从今，子骥重寻，武源难到。其閒剩有，蕨嫩笋甘芹脆，迈肉林酒沼。漫容与横流，齾岸芜汀，鱼翻鸢笑。遭北雕墙，延南朱槛，闪将仙史星眸溜，正急管、繁弦斗凄悄。羽觞莫算，忘忧抚几之馀，斜影落，归鸦搅。须臾灯火，千点荧煌，烂谷烟光袅。海底鱼龙珠吐，上下澄鲜，玉壶无翳，襟怀都好。鲁连功业，平原豪举，谢公丝竹中年后，总英雄、自写生前照。也须识得斯人，命壑于舟，经纶不小。
题肩诗
作者：佘圣言
朝代：清

偶然偶然又偶然，偶然今日帝王边。世上既有偶然事，诸君何不效偶然。
听屠生说马僧事证之随园所书者纪以古诗
作者：佘梅
朝代：清
体裁：古风

大漠风荒荒，日落尘头黄。黄尘高玉门，行客心徬徨。客行何徬徨，橐有千金装。千金橐马头，两客同扶将。饮雪不愁饥，卧冰不愁僵。但愿程复程，安稳还故乡。道逢两异僧，铁杖肩肥囊。隐隐在马后，杳忽在前行。两僧一实尼，陌路相鸳鸯。问之遽遭叱，对之神沮丧。舌结不敢答，凛凛趋路傍。白日匿西影，投店知何方。两僧同店栖，同院东西厢。夜半来叩门，叩门知为僧。僧言吾乏金，将使尔金偿。客乃长跪求，金在凭主张。僧且不杀人，僧且叩其详。尔自何方来，橐有千金强。告自西边归，惠承将军筐。将军年与岳，聘我随边营。朝踰俄侬河，暮走森博城。告捷贻千金，令我还吴乡。僧问客所言，举首忽自飏。错愕不可解，谁审凶与祥？荒鸡鸣喔喔，客复行登程。人疲马力乏，卒复遇强横。人头络马项，黄金著两裆。双辔高如龙，鞯勒生辉光。两骑连镳来，伟体何昂藏。见客解鞍下，拉马拴白杨。抽刀磨霍霍，睨客千金强。两僧忽复来，两贼逝焉亡。不辨何因缘，行行趋前程。暮又同店栖，同院东西厢。夜半来叩门，叩门知为僧。叩门果为僧，见之逾惊惶。两客长跪求，金在凭主张。僧且不杀人，僧且道其详。杀尔在须臾，向者马上郎。谁实保尔金，使尔身不亡。我今为尔贺，前路当无殃。不辨何因缘，救我微命生。奉金愿为报，请留姓名芳。为言两桀贼，坐马同骕骦。屈我禅杖铁，勒彼马项强。顾使贼胆摧，遽迫投穷荒。我岂为区区，我亦尔同乡。往昔为盗诬，亡命奔殊方。殊方为头陀，头陀杀人强。结交椎埋儿，窃马择其良。窃马便爱马，但恨无龙骧。劫财赡资斧，安念梓与桑。后逢塞上尼，校艺艺相当。遂与结绸缪，陌路相鸳鸯。行止无定踪，去来无定方。妖星耀西北，大军征卜藏。上将亦有马，有马马之良。有马马之良，良马真龙骧。环营万貔貅，危耸蒺藜墙。我如飞鸟堕，赤手提丝缰。将军来饲马，秉烛烂生光。问之遽遭叱，对之神沮丧。问我为刺客，抑来窃骊駹。我言窃马来，公马真龙骧。将军饲马毕，呼我同入营。入营命我侍，鼎俎陈腥芗。出釜蒸蒸羊，倒瓮温温浆。呼我为健儿，命我同倾觞。将军饮云醉，鼻息雷振床。我亦帐下眠，谁审凶与祥？诘朝传将令，易我戎服装。点我为将校，西征随戎行。冰山高嵬嵬，日月无晶芒。雪海千顷寒，戈壁摩穹苍。我为向道官，连月携糇粮。一夕辕门开，万骑驰奔腾。呼我入内营，主帅当中央。将军侍帅左，密谕相丁宁。黄金千百镒，明珠光莹莹。汝其赍斯往，谕令番王降。番王乃老妪，两鬓皤如霜。毳幕红灯悬，櫑镞周其旁。猋拉复雷骇，下隶瓯脱王。汝去莫误入，汝去须周防。我竟踰壁投，从妪陈篚筐。一一传帅令，速速催主张。番妪惊且疑，犹豫言待商。我即挥利刃，刀断三重障。欲战即速战，欲降即速降。大军严阵待，何复容商量？番妪向我跪，愿言诘朝降。雪花盘万鸦，笳鼓声苍凉。旌旆耀阴山，星海流血汤。立断番王头，号召传峦荒。番夷慑心服，大功反掌成。版舆揽西土，骏烈开鸿疆。露布奏捷还，赏赐百千强。问我何所欲，策勋当为郎。我为不羁马，桀骜难服箱。安能恋刍豆，束我冠与裳。脱我将弁衣，还我头陀装。鸿雁辞林巢，蓬叶随风飏。陌路与尔逢，知尔来边城。尔亦将军客，况复为同乡。何忍使尔危，视尔他乡亡。言毕出门去，挥手辞茫茫。四野酸风嘶，北斗低不昂。水行无鳄蛟，陆行无豺狼。愿此皇路亨，万里归平康。
莺啼序
作者：佘瑸
朝代：清
体裁：词

敞阁新晴，懒心绪、拟同倦鸟。倏枝上、百舌生端，声声催道春杪。几点悠悠花渐落，一番寂寂情曾晓。趁碧漪晴泛，高旷如今全少。画舫才移，短桡初拨，飞鹭翻鲜缟。看危峰、斜壁堆青，无烦雨沐风扫。望馀霞、散绮初收，早繁灯、光摇未了。宛珊瑚，历落腾辉，鲛人疑到。兼逢此夜，不教滃云蔽树，止微岚映沼。任波涌鱼愁，歌拂鸦惊，井蛙空笑。横槊英名，叩舷幽趣，何妨吾辈都收领，问底事、匆匆惹忧悄。羽觞赌胜，联骈坐倚雕阑，拇陈起，欢声搅。湘帘纹细，龙沫谁薰，暗觉芳馨袅。最喜慈亲身健，儿妇偕随，天伦真乐，今宵偏好。酒阑歌罢，漏陈人静，园林深处重阴障，恰疏星、郎朗来相照。回望隔岸楼台，雾锁烟迷，山高月小。
临江仙·望日入邓尉山至圣恩寺万峰草堂庭中梅花下看月，夜漏数下，宿还元阁中
作者：余一鳌
朝代：清

两度还元阁上，今宵一宿空桑。湖光山色话渔洋。鹰呼遥警夜，鱼响寂空堂。小立绿梅花下，满身花影当窗。冷香和月费吟商。树头潮入梦，水面镜涵光。
浪淘沙
作者：余一鳌
朝代：清

何处认啼痕，酒洒红巾。斜阳芳树短长亭。莫卷珠帘愁似海，烟锁朱门。堤草绿初匀。细碾香轮。望中柳眼为谁青。回首天涯春好处，旧梦如尘。
菩萨蛮八首
作者：余一鳌
朝代：清

宵来不觉清霜降，燕巢冷落乌衣巷。屏上斗寒图，芦汀一雁孤。当年歌舞地，花里逢君醉。别梦忆潇湘，潇湘非故乡。思君不见迢迢鲤。梦中得句为君起。携手忆河梁，月圆人影双。相逢须下马，别泪临岐洒。何处是归程，低头闻雁声。更残门掩昏黄月。离愁空抱心如结。何处展双蛾，声声唤奈何。罗衾寒意重，重忆江南梦。陌上鹧鸪啼，忆君君未归。柳阴浓护秋千索，柳绵飞趁池塘角。去去作青萍，鸳鸯傍一生。清明春有限，错怪东风剪。飞燕惜残红，衔来似告侬。相思无赖拈红豆，月明香细深深叩。絮语祝花前，人归在雁先。枕函蝴蝶梦，梦好应珍重。珍重可怜宵，宵长减瘦腰。琵琶隔舫瓜州月，月明风静人离别。别意满侬怀，怀中豆蔻胎。郎如风漾絮，妾似花沾雨。雨细蝶飞迟，迟君杨柳枝。梨花如雪吹香粉，眉痕低约愁相准。不信梦无凭，子规三两声。青山怜小别，红豆无人拾。春燕又衔泥，故国花乱飞。绿窗幽梦停红烛，杜鹃檐外声相续。又是雨廉纤，春归人可怜。青山无恙在，揽镜朱颜改。何处去登临，相思泪满襟。
菩萨蛮八首·其一
作者：余一鳌
朝代：清

宵来不觉清霜降，燕巢冷落乌衣巷。屏上斗寒图，芦汀一雁孤。当年歌舞地，花里逢君醉。别梦忆潇湘，潇湘非故乡。
菩萨蛮八首·其七
作者：余一鳌
朝代：清

梨花如雪吹香粉，眉痕低约愁相准。不信梦无凭，子规三两声。青山怜小别，红豆无人拾。春燕又衔泥，故国花乱飞。
菩萨蛮八首·其三
作者：余一鳌
朝代：清

更残门掩昏黄月。离愁空抱心如结。何处展双蛾，声声唤奈何。罗衾寒意重，重忆江南梦。陌上鹧鸪啼，忆君君未归。
菩萨蛮八首·其二
作者：余一鳌
朝代：清

思君不见迢迢鲤。梦中得句为君起。携手忆河梁，月圆人影双。相逢须下马，别泪临岐洒。何处是归程，低头闻雁声。
菩萨蛮八首·其五
作者：余一鳌
朝代：清

相思无赖拈红豆，月明香细深深叩。絮语祝花前，人归在雁先。枕函蝴蝶梦，梦好应珍重。珍重可怜宵，宵长减瘦腰。
菩萨蛮八首·其八
作者：余一鳌
朝代：清

绿窗幽梦停红烛，杜鹃檐外声相续。又是雨廉纤，春归人可怜。青山无恙在，揽镜朱颜改。何处去登临，相思泪满襟。
菩萨蛮八首·其六
作者：余一鳌
朝代：清

琵琶隔舫瓜州月，月明风静人离别。别意满侬怀，怀中豆蔻胎。郎如风漾絮，妾似花沾雨。雨细蝶飞迟，迟君杨柳枝。
菩萨蛮八首·其四
作者：余一鳌
朝代：清

柳阴浓护秋千索，柳绵飞趁池塘角。去去作青萍，鸳鸯傍一生。清明春有限，错怪东风剪。飞燕惜残红，衔来似告侬。
挽吴可读联
作者：余上华
朝代：清
体裁：联

痛惠陵咫尺颜违，一死恋蓟门风雨；效文恪后先尸谏，孤忠壮秦甸山河。
挽吴可读联
作者：余上华
朝代：清
体裁：联

视死竟如归，忠节直等曹修古；其愚不可及，精魂常傍马伸桥。
蛮洞竹枝词·其一
作者：余上泗
朝代：清
体裁：词

风烟济火旧岩疆，礼乐千村变卉裳。际得承平遗事远，部人犹自说奢香。
蛮洞竹枝词·其一百
作者：余上泗
朝代：清
体裁：词

逢年最喜试衣新，绕郭穿衢不避人。要识尽堪图画处，如云争看太平春。
蛮洞竹枝词·其七
作者：余上泗
朝代：清
体裁：词

重信尊盟义最深，渠魁他日已成擒。爵湮祀绝孙支在，爱戴还能不二心。
蛮洞竹枝词·其七十
作者：余上泗
朝代：清
体裁：词

衣冠端是有禽心，犷悍流风迥至今。听说官家公役到，后门移出上山林。
蛮洞竹枝词·其七十一
作者：余上泗
朝代：清
体裁：词

晨昏夫妇不相违，水上鸳鸯作对飞。那解南荒山谷伴，朝朝同出又同归。
蛮洞竹枝词·其七十七
作者：余上泗
朝代：清
体裁：词

土瓯木杓瓦为壶，饭后晴明日未晡。水旱稻粱收拾遍，篱边剖竹制鱼罟。
蛮洞竹枝词·其七十三
作者：余上泗
朝代：清
体裁：词

爱著青衣短似襦，逢年酾酒祀槃弧。家家剥树成长枧，引得山泉直到厨。
蛮洞竹枝词·其七十九
作者：余上泗
朝代：清
体裁：词

语音嘈杂不堪亲，结屋深山号野人。襟袖无端将素缀，怪来鸦鹊是前身。
蛮洞竹枝词·其七十二
作者：余上泗
朝代：清
体裁：词

山中盐酒不相亲，捉得标枪健有神。采摘茅花聊絮袄，阿儿直是耐寒人。
蛮洞竹枝词·其七十五
作者：余上泗
朝代：清
体裁：词

先骸不涤意如何，此辈淳风应自多。想为众中称白额，却来头上绾青螺。
蛮洞竹枝词·其七十八
作者：余上泗
朝代：清
体裁：词

尖头鞋子细花装，偏向邻家约女郎。半里如云蓝盖伞，担笼携酒送新娘。
蛮洞竹枝词·其七十六
作者：余上泗
朝代：清
体裁：词

僰人荷畚出林皋，僰妇开机织小绦。惟有僰童无个事，野茶花外拾松毛。
蛮洞竹枝词·其七十四
作者：余上泗
朝代：清
体裁：词

晓出山头结髻尖，负煤归去更担盐。何当数刷先人骨，须待长官下令严。
蛮洞竹枝词·其三
作者：余上泗
朝代：清
体裁：词

髻插山花死不饶，盘龙双绾妒云翘。长裙大袖堪教舞，却向春风让细腰。
蛮洞竹枝词·其三十
作者：余上泗
朝代：清
体裁：词

吹笙月下见人无，投石山头击草庐。有事正劳阿嫂恕，闭门推出小姑姑。
蛮洞竹枝词·其三十一
作者：余上泗
朝代：清
体裁：词

赤脚登岩不被创，草枯牵犬猎山冈。会心那解汤王誓，密网还从四面张。
蛮洞竹枝词·其三十七
作者：余上泗
朝代：清
体裁：词

场功既了赛丰年，衣帽纯毡各导前。童女童男皆彩带，一时围绕向村田。
蛮洞竹枝词·其三十三
作者：余上泗
朝代：清
体裁：词

竹笠无时不着头，随他转徙倚山丘。不知脑后缘何事，直到成婚发始留。
蛮洞竹枝词·其三十九
作者：余上泗
朝代：清
体裁：词

宋家华胄似遥遥，却抱淳风俗未浇。新妇入门先进盥，和郎沐浴过三朝。
蛮洞竹枝词·其三十二
作者：余上泗
朝代：清
体裁：词

昨宵虎迹过山边，怪道房中犬未眠。传禁夜来休出入，窝弓安得寨门前。